title: Axel Palmgren

text: Palmgrenin vanhemmat olivat esittelijäsihteeri Axel Albert Palmgren ja Olga Wilhelmina Mathilda Malmgren. Hän pääsi ylioppilaaksi 1886 ja suoritti yleisen oikeustutkinnon 1889 saaden varatuomarin arvon 1892. Palmgren oli senaatin talousosaston ylimääräisenä kopistina 1892–1893, oikeusosaston kopistina 1893–1894, Helsingin raastuvanoikeuden notaarina 1894–1904 ja maanviljelyshallituksen sihteerinä 1897–1903. Hänet erotettiin maanviljelyshallituksen sihteerin virasta hallinnollista tietä 1903, mutta hän sai viran takaisin eroten kuitenkin vuonna 1906.


title: Axel Palmgren

text: Palmgren siirtyi 1903 elinkeinoelämän palvelukseen. Hän oli Karhula Oy:n palveluksessa 1903–1904, johtokunnan jäsenenä 1904–1915 ja yhtiön toimitusjohtajana 1907–1915. Palmgren oli "Suomen sahanomistajain yhdistyksen" toimitusjohtaja ja "Suomen sahateollisuuden työnantajaliiton" asiamies 1916–1917 sekä STK:n toimitusjohtaja 1918–1936.


title: Axel Palmgren

text: Politiikassa Palmgren oli ruotsalaisen kansanpuolueen kansanedustajana 1917–1922 ja 1924–1936, edustaen Uudenmaan läänin vaalipiiriä. Hän oli kauppa- ja teollisuusministerinä Ingmanin II hallituksessa 1924–1925 ja Sunilan II hallituksessa 1931–1932. Palmgren sai ministerin arvon 1936.


title: Axel Palmgren

text: Palmgrenin puoliso vuodesta 1896 oli Anna Henriette von Kraemer (k. 1939).


title: Yrjö Pulkkinen

text: Yrjö Rafael Pulkkinen (3. huhtikuuta 1875 Parkano – 4. helmikuuta 1945 Helsinki) oli tamperelainen asianajaja ja myöhemmin Keskuskauppakamarin yliasiamies. Pulkkinen toimi kokoomuksen kansanedustajana ja ministerinä 1920-luvulla.


title: Yrjö Pulkkinen

text: Pulkkisen vanhemmat olivat metsänhoitaja Adam Pulkkinen ja Ellida Rosalie Ljuboff Achté. Hän pääsi ylioppilaaksi 1893 ja suoritti ylemmän hallintotutkinnon 1896 sekä oikeustutkinnon 1897 saaden varatuomarin arvon vuonna 1900. Pulkkinen oli senaatin talousosaston ylimääräisenä kopistina 1896–1897, Turun hovioikeuden ylimääräisenä virkamiehenä 1899–1903 ja Tampereen pellava- ja rautateollisuus Oy:n virkailijana 1903–1904. Hän oli tamperelaisen "Einar Ahlmanin & Yrjö Pulkkisen lakiasiaintoimiston" osakas 1904–1912 ja toimiston omistaja 1913–1917. Tämän jälkeen Pulkkinen oli Tampereen Osake-Pankin pääjohtajana 1917–1920, lainvalmistelukunnan vanhempana jäsenenä 1920–1921 ja Keskuskauppakamarin yliasiamiehenä 1922–1940. Suomen sisällissodan aikana Pulkkinen oli Tampereen naisvankilan johtajana.


title: Yrjö Pulkkinen

text: Pulkkinen oli kokoomuksen kansanedustajana Hämeen läänin pohjoisesta vaalipiiristä 1922–1929. Hän toimi valtiovarainministerinä Ingmanin II hallituksessa 1924–1925 ja kauppa- ja teollisuusministerinä Tulenheimon hallituksessa 1925. Kunnallispolitiikassa Pulkkinen oli mukana Tampereen kaupunginvaltuuston varapuheenjohtajana ja Helsingin rahatoimikamarin jäsenenä.


title: Yrjö Pulkkinen

text: Pulkkinen sai vuorineuvoksen arvonimen 1931.


title: Gustaf Ignatius

text: Gustaf Ignatius (8. kesäkuuta 1873 Helsinki – 21. joulukuuta 1949 Helsinki) oli sisäasiainministeri Kallion II hallituksessa 1925–1926, edustaen Kokoomusta. Elämäntyönsä hän suoritti Kuopion läänin maaherrana.


title: Gustaf Ignatius

text:
Ignatiuksen vanhemmat olivat suomenmielinen senaattori, tilastollisen päätoimiston johtaja Karl Emil Ferdinand Ignatius (1837-1909) ja Amanda Kristina Bergman (1841-1921). Isä oli ollut mukana perustamassa "Uusi Suometar" -lehteä. Aviopari sai kaikkiaan kymmenen lasta:
Lapsuudenkodista kirjoitti Katri Bergholm kaksi muistelmateosta.
Gustaf sairastui 3-vuotiaana ankaraan tulirokkoon, josta jälkisairautena tuli tuberkuloosi oikeaan lonkkaan. Jalka kipsattin kolmeksi vuodeksi, seurauksella, että sen kasvu hidastui. Tästä syystä Gustaf joutui käyttämään koko aikuisikänsä kainalosauvoja.


title: Gustaf Ignatius

text:
Hän suoritti oikeus- ja ylemmän hallintotutkinnon 1896, toimi sitten asianajajana Vaasassa 1899-1908 ja palveli ylimääräisenä virkamiehenä Vaasan hovioikeudessa, mutta kenraalikuvernööri Nikolai Bobrikov erotti hänet virasta 1904. Hovioikeuden kanslistiksi Ignatius palasi 1907 ja yleni vuoteen 1917 mennessä asessoriksi.
Vaasan ajastaan Gustaf julkaisi muistelmat Eino Suonlahden teoksessa Muistikuvia II. Vaasassa on osallistui Suomen valkoisen hallituksen toimintaan sen esittelijänä.
Vaasassa hän aloitti myös päiväkirjansa, jonka alkuperäisversio löytyy kansalliskirjastosta. Muistiinpanoista, johon Gustaf kirjoitti esipuheen, mutta ne jäivät hänen eläessään julkaisematta, koosti vuonna 2004 toimittaja Heikki Ignatius yli 700 sivuisen teoksen.
Gustafin kirjoittama alkulause:
Alkulause
Kun vanha virkamies, täysinpalvelleena joutuu eläkkeelle, tapahtuu jyrkkä käänne hänen elämässään. Vuosikymmenien säännöllinen työ, johon hän on tottunut ja kiinnostunut, on yhtäkkiä hänen kohdaltaan loppunut, ja uutta johon pystyisi on vaikeata saada. Useinkin on edessä muutto, koti johon oli kiintynyt on jätettävä, ehkäpä koko paikkakunta, johon monilla siteillä on liittynyt ja jossa on hyvin viihtynyt. Ja vaikka muuttaisikin, kuten allekirjoittanut, synnyinsijoilleen [lapsuuden]koti- ja koulukaupunkiinsa, ei se ole sama, jonka yli 40 vuotta sitten jätti.
Niin kävi allekirjoittaneelle, joka 44 vuotta valtiota palveltuaan Pohjanmaalla ja Savossa, palasi jälleen Helsinkiin. Vaikealta tuntui muutto ja vielä vaikeammalta uuden työn saanti, sillä eläkkeellä ei nykyoloissa elä. Muutamiksi vuosiksi sain kuten ihmeen kautta uuden toimen, joskin vieraalta alalta, mutta sodan loputtua sekin loppui ja yli 70 vuotiaana ei ole uudesta toiveita.
Aikani kuluksi ryhdyin silloin menneitä muistelemaan ja niitä paperille panemaan ja niin syntyivät nämät vaatimattomat muistelmat.
Siihen nähden, että elämäni varrella on maamme läpikäynyt vaiherikkaita aikoja voinee muistelmat noilta ajoilta, vaikkakin ne kuvaavat vain yksityisen henkilön elämän vaiheita ja subjek- tiivisia mielialoja, joitakin kiinnostaa.
Tarkoitukseni on arkipäivisin ollut, noudattaen vaimoni kehoitusta, kirjoittaa muistelmiani yksinomaan lapsiani varten, mutta eräitten ystävieni kehoituksesta ja kun niille tarjoutui kustan- tajakin, olen rohjennut saattaa ne julkisuuteen. Huomauttaen, että suomalainen muistelmakirjallisuus on toistaiseksi verraten köyhää, ne voivat kiinnostaa tällaista kirjallisuuden alaa harras- tavia.
Tämä kirjanen käsittää muistelmani siihen asti kunnes siirryin maaherraksi Kuopioon. Jos aikaa ja voimia suodaan, olisi ehkä aihetta kirjoittaa jotain maaherrakaudeltani Kuopion läänistä.
Helsingissä tammikuulla 1946 Gustaf Ignatius


title: Gustaf Ignatius

text: Ignatiuksen ollessa komennuksella Helsingissä senaatin oikeusosastossa jakamassa tuomioita vangittuina oleville punaisille siviilitoimituskunnan päällikkö Arthur Castrén ilmoitti hänelle nimityksestä Kuopion läänin maaherraksi. Maaherran viran hän otti vastaan 12. elokuuta 1918 ja hoiti sitä kunnes jäi eläkkeelle 8. kesäkuuta 1940, jolloin hän palasi kotikaupunkiinsa Helsinkiin.


title: Gustaf Ignatius

text: • 1928 Poliisi-organisaatio Suomessa, WSOY, Porvoo


title: Gustaf Ignatius

text: • 1929 Maaseudun yleinen järjestyssääntö siihen kuuluvine liitteineen, Maalaiskuntain Liitto, Helsinki


title: Gustaf Ignatius

text: • 1937 Lisätietoja Kuopion lääninhallituksen kadonneesta vanhasta arkistosta, Hist. Ark. XLIII


title: Gustaf Ignatius

text: • 1940 Om det Återuppbyggnadsarbetet ur administrativ synpunkt, Nordisk Administrativet, ss. 103 - 119


title: Gustaf Ignatius

text: • Lisäksi kirjoittanut artikkeleita hallinnon ja lakitieteen alalta


title: Gustaf Ignatius

text: - Lakimies


title: Gustaf Ignatius

text: - Juridiska Föreningens Tidskrift (Köpenhamina)


title: Gustaf Ignatius

text: - Nordisk Kriminal Tidskrift


title: Gustaf Ignatius

text: - Internationale Öffentliche Sicherheitiin (Wien)


title: Gustaf Ignatius

text:
- sekä erinäisiin muihin aikakauskirjoihin ja sanomalehtiin
Vihittiin Vaasassa 31.VII 1899 Anna Kyllikki Maria Ingmanin kanssa, syntynyt Vaasassa 22.VIII 1879. Vanhemmat: rehtori, fil. maist. Erik Emanuel Ingman ja Fanny Ida Matilda Forstén.


title: Gustaf Ignatius

text:
• Aune Kyllikki syntyi Vaasassa 29.IV 1900 ja kuoli 6.IV 1988 Helsingissä. Vihittiin 4.I 1923 Kuopiossa. Puoliso jalkaväenkenraali Ilmari Armas Eino Martola syntyi 12.V 1896 Raahessa ja kuoli 5.II 1986 Helsingissä. Lapset: Anneli Kyllikki Matilda *16.I 1924 Helsinki, Hellevi Aune Elisabeth * 4.X 1932 Helsinki, Inkeri Anna Kristiina *13.X 1934 Helsinki.
• Kirsti Tellervo syntyi Helsingissä 1.VII 1903 ja kuoli Hyvinkäällä 30.VI 1992. Vihittiin 7.VI 1923 Kuopiossa. Puoliso diplomi-insinööri Artur Wilhelm Stén syntyi 11.I 1890 Hausjärvellä ja kuoli 27.XII 1957 Hyvinkäällä. Lapset: Robert Artur (Pertti) *17.X 1925 Kuopio, Lauri Kustaa *11.X 1926 Kuopio ja † siellä 12.X 1926, Tellervo * ja †2.IV 1928 Kuopio, Seppo Gustaf *2.VII 1929 Helsinki, Matti Antero *27.VII 1931 Helsinki, Ilkka Ilmari *26.II 1940 Hyvinkää, Risto Olavi *22.VIII 1941 Hyvinkää, Heikki Ossi *17.VII 1946 Hyvinkää.
• Karl Eero Gustaf syntyi Vaasassa 15.I 1906 ja kuoli Raumalla 23.III 1981. Varatuomari, pankinjohtaja. Vihittiin 13.VII 1930 Porvoon pitäjässä. Ensimmäinen puoliso Gurli Ignatius syntyi 7.VIII 1907 Helsinki ja kuoli 15.X 1991 Helsingissä. (Gurlin äidin, Wera Mauryn o.s. Stenberg, kuoltua, tämän sisko Gurli miehensä kenraali Hannes Ignatiuksen kanssa adoptoivat hänet.) Vihittiin toiseen avioon Raumalla 17.X 1947. Toinen puoliso Liisa Irene Martinkari syntyi 15.VI 1918 Raumalla, jossa edelleen asuu. Lapset: (1) Toivo Hannes Kustaa Eeronpoika *19.IV 1931 Helsinki, (1) Eero Veikko *14.I 1934 Kuopio, †12.VII 2004 Kustavi, (1) Gurli Kyllikki Kristiina *18.XI 1938 Pori †16.VIII 1955 Sveitsissä, (2) Tytti Liisa Irene *30.X 1952 Rauma.
• Katri Liisa syntyi Vaasassa 11.XII 1911 ja kuoli 9.VIII 1996 Helsingissä. Vihittiin 28.XII 1935 Kuopiossa. Puoliso fil. maist., lähetystöneuvos Karl Henrik (Heikki) Brotherus syntyi 1.IV 1909 Helsingissä ja kuoli siellä 30.X 1985. Lapset: Karen Marja Helena *23.XII 1936 Kööpenhamina, Tapani Kaarle Heikinpoika *12.VI 1938 Kööpenhamina, Matti Kustaa Hei- kinpoika *17.IX 1942 Helsinki, Heikki Robert Heikinpoika *9.IV 1944 Tukholma † 29.V 1964 Espanja.


title: Kaarlo Heinonen

text: Kaarlo Richard (K.R.) Heinonen (9. helmikuuta 1878 Naantali – 26. helmikuuta 1944 Hämeenlinna) oli toimitusjohtaja ja sosiaalidemokraattinen kansanedustaja ja ministeri.


title: Kaarlo Heinonen

text: Heinosen vanhemmat olivat työmies "Kaarlo Heinonen" ja "Ida Sofia Mellberg". Käytyään kansakoulun Heinonen toimi puuseppänä Turussa, Porvoossa ja Helsingissä vuoteen 1907 saakka. Hän oli Helsingin paikallisjärjestön sekä Tehdas- ja sekatyöväenliiton taloudenhoitaja 1907–1916 ja SDP:n taloudenhoitaja 1916–1921. Tämän jälkeen Heinonen toimi Maalaiskuntien liiton koulu- ja konttoritarpeiden myyntiosaston johtajana 1922–1923 sekä Kustannus Oy Kansanvallan toimitusjohtajana 1919–1921 ja 1924–1944. Heinonen oli myös Työväen kalenterin ja Työväen taskukirjan toimitussihteerinä.


title: Kaarlo Heinonen

text: Heinonen oli SDP:n kansanedustajana Uudenmaan läänin vaalipiiristä 1919–1921. Hän oli puolustusministerinä Väinö Tannerin sosiaalidemokraattisessa vähemmistöhallituksessa 1926–1927. Kunnallispolitiikassa Heinonen oli mukana Helsingin kaupunginvaltuuston ja rahatoimikamarin jäsenenä.


title: Helsinki Times

text: Helsinki Times on sitoutumaton englanninkielinen uutislehti, joka ilmestyi toukokuusta 2007 lähtien. Sen painettu lehti lopetettiin 2015.


title: Helsinki Times

text: "Helsinki Timesin" päätoimittaja Alexis Kouros on vuonna 1990 Suomeen muuttanut iranilaissyntyinen lääkäri, kirjailija, toimittaja ja ohjaaja.


title: Helsinki Times

text: Lehden painos oli noin 15 000. Kerran viikossa Helsingissä ilmestynyt lehden painaminen loppui, kun sen julkaisija Helsinki Times Oy asetettiin konkurssiin 9. helmikuuta 2015 yhtiön omasta pyynnöstä. Helsinki Timesin viimeinen painettu numero ilmestyi 22. tammikuuta 2015. Julkaisuyhtiön osakkaat neuvottelevat vielä konkurssipesän kanssa siitä, voidaanko lehden internetversion julkaisua jatkaa. Sen sisarlehti on ilmaisjakelulehti "SixDegrees", joka harventaa ilmestymistään tai myös lopettaa toimintansa konkurssin myötä.


title: Helsinki Times

text: Lehden lukijoita olivat työn tai loman vuoksi Suomessa oleskelevat henkilöt, kuten diplomaatit, liikemiehet ja opiskelijat. Lukijatutkimuksen mukaan lehteä lukivat pääasiassa akateemiset, johtavassa asemassa olevat 30–40-vuotiaat ulkomaalaiset tai uussuomalaiset henkilöt, jotka olivat kotoisin yli 60 maasta. Maksullisen "Helsinki Timesin" tekeminen kävi kannattavaksi, koska pääkaupunkiseudulla asui riittävästi ulkomaalaisia lukijoita.


title: Helsinki Times

text: Lehden osiot olivat kotimaan ja kansainvälisten uutisten lisäksi kulttuuri, talous, urheilu, tiede ja teknologia, seitsemän päivän televisio-ohjelmat, seitsemän päivän sääkartta, viikkokatsaus Suomen lehtiin sekä kooste Suomea koskevista uutisista maailman medioissa. HKL osti lehdeltä ilmoitustilaa tiedottaakseen ulkomaalaisille lukijoille ja maahanmuuttajille Helsingin liikenteestä. Lehdellä on päivittäin uusiutuvat nettisivut. Helsinki Times ilmestyi perjantaisin.


title: Helsinki Times

text: Vuonna 2013 "Helsinki Times" ryhtyi yhteistyöhön "Helsingin Sanomien" kanssa ja julkaisi HS:n uutisia englanniksi.


title: Olavi Puro

text: Olli (Olavi) Heikki (O.H.) Puro (sukunimi aikaisemmin Kaasinen) (15. tammikuuta 1883 Kaavi – 11. maaliskuuta 1933 Helsinki) oli toimittaja ja Kulutusosuuskuntien Keskusliiton KK:n johtokunnan sihteeri joka toimi SDP:n kansanedustajana ja sisäasiainministerinä Tannerin vähemmistöhallituksessa 1927.


title: Olavi Puro

text: Puron vanhemmat olivat torppari Juho Heikki Kaasinen ja Silja Hallikainen. Hän kävi kansakoulun ja teollisuuskoulun ja valmistui rakennusmestariksi. Puro oli myyjänä ja rautatieläisenä vuoteen 1903 ja sitten rakennusmestariharjoittelijana talon- ja rautatierakennuksilla 1903–1904 sekä kunnan rakennusmestarina 1905. Naimisiin hän meni Agda Silvennoisen kanssa vuonna 1908.


title: Olavi Puro

text: Toimittajana Puro toimi Eteenpäin-lehden palveluksessa Kotkassa vuosina 1907–1912. SOK:n valistustyön neuvojana ja Yhteishyvän aputoimittajana hän työskenteli vuosina 1912–1916 sekä Edistysmielisen osuuskauppaväen keskuskomitean sihteerinä 1916.


title: Olavi Puro

text: Puro oli Työmiehen toimitussihteerinä 1917–1918, Helsingin elintarvelautakunnan puheenjohtajana ja toimitusjohtajana 1918, KK:n valistus- ja neuvontatyön hoitajana ja Kuluttajain lehden toimittajana 1918–1923 sekä Henki-Kansan kirjallinen sihteerinä 1924–1925. Viimeksi Puro toimi KK:n kirjallisissa tehtävissä 1925–1927 ja KK:n johtokunnan sihteerinä ja työehtosopimusasiain hoitajana 1928–1933.


title: Olavi Puro

text: SDP:n kansanedustajana Puro toimi 1919–1922 edustaen Hämeen läänin eteläistä vaalipiiriä. Puro oli sisäasiainministerinä Väinö Tannerin sosialidemokraattisessa vähemmistöhallituksessa 1927 ja valitsijamiehenä vuoden 1925 presidentinvaalissa.


title: Alma

text: Alma on naisen nimi myös Suomessa. Nimi Alma juontaa alkuperänsä latinankielisesta termista "almus", jonka femiinimuoto on "alma" ja joka tarkoittaa lempeää, mietoa. Sana esiintyy myös latinalaisessa sanonnassa "Alma mater", jota usein käytetään siitä yliopistosta, jossa henkilö on opiskellut. Nimen voi katsoa myös tulleen espanjasta, jossa "alma" on merkinnyt sielua.


title: Alma

text:
Suomessa nimi Alma on annettu 1900-luvun alusta vuoden 2009 loppuun mennessä 8 725 henkilölle.
Espanjan sekä portugalin kielessä alma tarkoittaa sielua ja unkarin kielessä omenaa.


title: Alma

text: ALMA, radioteleskooppi Atacaman autiomaassa Chilessä.


title: Juho Koivisto

text: Johannes (Juho) Koivisto (sukunimi aikaisemmin Keski-Koivisto; 15. maaliskuuta 1885 Kurikka – 13. lokakuuta 1975 Kurikka) oli eteläpohjalainen maanviljelijä ja pitkäaikainen Maalaisliiton kansanedustaja ja ministeri.


title: Juho Koivisto

text: Koiviston vanhemmat olivat maanviljelijä Juho Keski-Koivisto ja Josefina Fredrika Liljeqvist. Käytyään kansakoulun hän oli maanviljelijänä Kurikassa vuosina 1906–1958. Koivisto tunnettiin Kurikassa puhujana jo 1900-luvun alkupuolella, ja vuodesta 1903 alkaen hän toimi nuorisoseuratoiminnassa sihteerinä ja myöhemmin puheenjohtajana. Hän oli mukana torvisoittokunnassa ja näytelmäpiireissä. Koivisto oli myös Kurikan suojeluskunnan perustajajäsen ja toimi sen perustamiskokouksen puheenjohtajana. Hän toimi myös Kurikan osuusmeijerin isännöitsijänä.


title: Juho Koivisto

text: Koivisto oli Maalaisliiton kansanedustajana Vaasan läänin eteläisestä vaalipiiristä 1927–1950. Hän oli apulaismaatalousministerinä Svinhufvudin II hallituksessa 1930–1931 ja Cajanderin III hallituksessa 1937–1939. Sotien aikana Koivisto oli II maatalousministeri Rytin I hallituksessa 1939–1940 ja Rytin II hallituksessa 1940–1941 sekä II valtiovarainministeri Rangellin hallituksessa 1941–1943.


title: Juho Koivisto

text: Koivisto oli tasavallan presidentin valitsijamiehenä presidentinvaalissa 1925. Kunnallispolitiikkaan hän osallistui Kurikan kuntakokouksen ja kunnanvaltuuston puheenjohtajana.


title: Juho Koivisto

text: Koivisto sai kunnallisneuvoksen arvonimen 1935 ja maanviljelysneuvoksen 1960.


title: Eemil Linna

text: Kustaa Eemil (K. E.) Linna (sukunimi aikaisemmin Ainiala) (17. tammikuuta 1876 Pälkäne – 10. tammikuuta 1951 Tampere) oli pirkanmaalainen maanviljelijä ja nuorsuomalaisen puolueen sekä edistyspuolueen kansanedustaja ja ministeri.


title: Eemil Linna

text: Linnan vanhemmat olivat maanviljelijä Johan Axel Ainiala ja Maja Stina Häkärä. Käytyään kansakoulun ja 1898 maanviljelys- ja meijeriopiston Linna toimi maanviljelijänä Messukylässä Tampereen lähellä.


title: Eemil Linna

text: Linna oli nuorsuomalaisen puolueen kansanedustajana 1913–1917 ja 1917–1918 sekä Edistyspuolueen kansanedustajana 1918–1930 edustaen Hämeen läänin pohjoista vaalipiiriä. Hän oli maatalousministerinä Mantereen hallituksessa 1928–1929 ja Kivimäen hallituksessa kulkulaitosten ja yleisten töiden ministerinä 1932–1936 ja apulaismaatalousministerinä 1934–1936 sekä vielä maatalousministerinä noin kahden viikon ajan syksyllä 1936.


title: Eemil Linna

text: Linna oli presidentin valitsijamiehenä vuoden 1925 presidentinvaaleissa. Kunnallispolitiikkaan hän osallistui Messukylän kuntakokouksen ja kunnanvaltuuston puheenjohtajana. Linna sai kunnallisneuvoksen arvon 1920.


title: Eemil Linna

text: Linna oli MTK:n johtokunnan puheenjohtaja 1936–1951.


title: Eemil Linna

text: Linna oli naimisissa vuodesta 1913 Eeva Maria Taipaleen kanssa. Hänen poikansa diplomi-insinööri Antti Emil Linna oli 1960-luvulla Suomen Kansanpuolueen ja liberaalisen kansanpuolueen kansanedustajana.


title: Bruno Sarlin

text: Bruno Gustaf Willehad Sarlin (8. marraskuuta 1878 Viitasaari – 6. tammikuuta 1952 Helsinki) oli maaherra ja Helsingin kaupungin huoltotoimen toimitusjohtaja. Sarlin oli myös Edistyspuolueen kansanedustaja ja ministeri.


title: Bruno Sarlin

text: Sarlinin vanhemmat olivat kanttori "Konstantin Ferdinand Sarlin" ja "Margaretha Charlotta Granberg". Päästyään ylioppilaaksi 1899 Sarlin toimi asianajajana 1904–1906, kaakkoispiirin vaivaishoidonneuvojana 1906–1918 ja kolmannen piirin köyhäinhoidontarkastajana 1918–1920. Hän oli Köyhäinhoitolehden päätoimittaja 1913–1918 ja "Fattigvårdsbladetin" päätoimittaja 1913–1914. Sarlin oli Kuopion kaupungin vt. poliisimestarina 1917, Pohjois-Savon ja Kajaanin sotilaspiirin piiriesikunnan kansliapäällikkönä ja Kuopion kaupungin komendanttina 1918 sekä sotaorpojen huollon ohjaaja sosiaalihallituksessa 1918.


title: Bruno Sarlin

text: Sarlin luopui kansanedustajan paikastaan tultuaan valituksi Vaasan läänin maaherraksi vuonna 1920. Hän oli maaherrana vuoteen 1930 ja toimi tämän jälkeen Suomi-yhtiön tarkastajana 1930–1931 ja Helsingin kaupungin huoltotoimen toimitusjohtajana 1931–1945. Sarlin oli myös Huoltaja-lehden toimittajana 1918–1922 ja 1932–1937 sekä lehden päätoimittajana 1937–1951. Lisäksi Sarlin toimi Yhteiskunnallisen korkeakoulun opettajana 1937–1942.


title: Bruno Sarlin

text: Edistyspuolueen kansanedustajana Sarlin edusti Kuopion läänin läntistä vaalipiiriä 1919–1920 sekä Vaasan läänin itäistä vaalipiiriä vuosina 1930–1935 ja 1945–1948. Hän oli sosiaaliministerinä Kivimäen hallituksessa 1935–1936.


title: Bruno Sarlin

text: Presidentin valitsijamiehenä Sarlin toimi vuosien 1931, 1937, 1940 ja 1943 presidentinvaaleissa. Kunnallispolitiikassa hän oli mukana Kuopion kaupunginvaltuuston jäsenenä ja rahatoimikamarin puheenjohtajana.


title: Bruno Sarlin

text: Bruno Sarlin oli naimisissa vuodesta 1906 Signe Dagmar Johanna Hallbergin kanssa. Heidän poikansa oli toimitusjohtaja, pääkonsuli Juhani Saraste.


title: Antti Linna

text: Antti Emil Linna (7. lokakuuta 1916 Messukylä – 17. tammikuuta 2000 Kangasala) oli diplomi-insinööri ja toimitusjohtaja. Hän toimi kansanedustajana 1960-luvulla Suomen Kansanpuolueen ja Liberaalisen kansanpuolueen riveissä.


title: Antti Linna

text: Linnan vanhemmat olivat maanviljelijä, kansanedustaja Kustaa Eemil Linna ja "Eeva Maria Taipale". Linna pääsi ylioppilaaksi 1936 ja suoritti diplomi-insinöörin tutkinnon 1941. Linna oli Teknillisen korkeakoulun mineralogis-geologisen laitoksen assistenttina 1940–1941, Geologisen tutkimuslaitoksen vuori-insinöörinä 1941–1942 ja Lohjan kalkkitehtaan kaivosinsinöörinä 1942–1945. Vuosina 1945–1952 Linna oli "Maantuote Oy":n toimitusjohtajana ja vuodesta 1952 "Insinööritoimisto Oy Tutkimuksen" toimitusjohtajana. Hän oli Neste Oy:n maakaasuosaston johtajana 1971–1978.


title: Antti Linna

text: Linna oli kansanpuolueen kansanedustajana 1962–1965 ja puolueen nimen vaihdon jälkeen liberaalisen kansanpuolueen kansanedustajana 1965–1966. Linna oli presidentin valitsijamies vuosien 1950 ja 1962 presidentin vaaleissa. Kunnallispolitiikassa hän oli mukana Tampereen kaupunginvaltuuston ja kaupunginhallituksen jäsenenä.


title: Antti Linna

text: Linna toimi Pirkan Hiihdon puheenjohtajana vuosina 1968–1971 ja osallistui itse hiihtoon seitsemän kertaa.


title: Julius Stjernvall

text: Julius Stjernvall (26. lokakuuta 1874 Mäntsälä – 6. toukokuuta 1939) oli vuorineuvos ja Kone- ja Siltarakennus Oy:n toimitusjohtaja.


title: Julius Stjernvall

text: Eversti-isänsä Carl Julius Stjernvallin ja isänisänisänsä luutnantti Hans Henrik Stjernvallin lailla Julius Stjernvall antautui ensin sotilasuralle. Hän kävi Haminan kadettikoulun ja valmistui sitten koneinsinööriksi Helsingin polyteknillisestä opistosta vuonna 1900. Hän oli aluksi Siemens & Halske -yhtiön palveluksessa Helsingissä noin kymmenen vuotta ja siirtyi sitten 1914 Kone- ja Siltarakennus Oy:n apulaisjohtajaksi. Hänestä tuli yhtiön toimitusjohtaja 1917. Kone- ja Siltarakennus Oy, myöhempi Wärtsilä, valmisti ensimmäisen maailmansodan aikana tykistön ammuksia sekä Venäjän laivaston laskuun suuria laivankorjaustöitä. Lisäksi tehtaan monipuoliseen tuotantoon kuului separaattoreita, rautatiesiltoja, sulfiittiselluloosan keittoastioita ja puserrettuja metallitavaroita. Laivoja rakennettiin yhtiön omissa veistämöissä. 1926 Kone- ja Siltarakennus Oy osti Hietalahden telakka- ja konepajan kaikki osakkeet ja siirsi laivanrakennuksen Hietalahdelle.


title: Julius Stjernvall

text: Ruotsalaista kansanpuoluetta edustanut Stjernvall toimi kauppa- ja teollisuusministerinä Ingmanin I hallituksessa 1918–1919. Hän oli mukana myös Helsingin kunnallispolitiikassa. Hänen mukaansa on nimetty Helsingin Kulosaaressa Stjernvallintie, vuodesta 1958 Vuorineuvoksentie.


title: Water Street Atelier

text: The Water Street Atelier on yhdysvaltalainen taidekoulu, joka toimii nykyään Manhattanilla, New Yorkissa. Aiemmin koulu sijaitsi Brooklynissä, mistä sen nimi juontaa juurensa. Jacob Collinsin johtama koulu opettaa vanhojen mestarien tapaa piirtää ja maalata.


title: Water Street Atelier

text: Koulussa on kaksi osiota. Takahuone on Collinsin yksityinen studio, isompi edessä oleva huone on oppilaitten tila, missä Collins myös työskentelee suurempien figuratiivisten maalaustensa kanssa.


title: Water Street Atelier

text: Oppilaat tulevat usein opiskelemaan kouluun neljäksi vuodeksi. Ensimmäisenä vuotenaan oppilaat viettävät suurimman osan ajastaan piirtäen ja maalaten kipsipatsaita ja elävää mallia, piirtäen lyhyitä ja pitkiä asentoja. Tämän jälkeen siirrytään pelkästään figuuriin ja enimmäkseen pitkään asentoon (3–4 viikkoa), joita piirretään lyijykynällä. Tämän jälkeen siirrytään grisaille-figuurimaalaukseen (paletilla yleensä ainoastaan mustaa ja valkoista), josta sitten siirrytään koko palettiin. Collins esittelee myös asetelma- ja maisemamaalausta.


title: Water Street Atelier

text: Collins pyrkii opettamaan aina kun hänellä on mahdollisuus siihen. Tiukkojen aikataulujen kohdalla myös Collinsin vanhat oppilaat tulevat opettamaan. Yleensä kerran vuodessa oppilaat pyrkivät tekemään erillisen maisemamaalausmatkan tai muun matkan, jonka aikana opettaa vieraileva opettaja.


title: Water Street Atelier

text: Collins hyväksyy ohjelmaansa ainoastaan kolmesta neljään uutta oppilasta vuodessa. Hän edellyttää avointa mieltä ja suurta motivaatiota, eikä niinkään suuria teknisiä taitoja aloittaessa. Koulun ohjelma vaatii oppilailta suurta keskittymistä ja itsemotivaatiota. Ohjelmaa ei ole rakennettu tarkasti, vaan Collins valvoo itse oppilaiden kehitystä ja päättää milloin kukin on valmis siirtymään uuteen vaiheeseen, ja missä oppilaiden heikot kohdat milloinkin ovat. Tätä samaa periaatetta noudattivat 1800-luvun ranskalaiset taideakatemiat.


title: Water Street Atelier

text: Michael Grimaldi, Kate Lehman, Dan Thompson, Camie Davis, Nicholas Hiltner, Sarah Lamb, Edward Minoff, Travis Schlaht, Sam Wisneski, Douglas Flynt, Scott Waddell ja Carl Dobsky.


title: Charisma Carpenter

text: Charisma Lee Carpenter (s. 23. heinäkuuta 1970 Las Vegas, Nevada) on yhdysvaltalainen näyttelijä, joka tunnetaan kenties parhaiten roolistaan Cordelia Chasena televisiosarjoissa "Buffy, vampyyrintappaja" ja "Angel". Hän näytteli "Buffyssa" sarjan kolmella ensimmäisellä kaudella vuosina 1997–1999 ja "Angelissa" sarjan neljällä ensimmäisellä kaudella vuosina 1999–2003. Carpenter on lisäksi esiintynyt muun muassa televisiosarjoissa "Baywatch", "Siskoni on noita" ja "Veronica Mars".


title: Charisma Carpenter

text: Charisma Carpenter syntyi heinäkuussa 1970 Las Vegasissa. Erikoisen karismaa tarkoittavan etunimensä hän sai Avonin hajuvesimerkin mukaan. Carpenter on myöhemmin kertonut, että alkoi vasta 13-vuotiaana käyttää todellista etunimeään. Viisivuotiaana hän alkoi ottaa balettitunteja ja osallistua kauneuskilpailuihin.


title: Charisma Carpenter

text: Kymmenen vuotta myöhemmin Carpenter aloitti opintonsa Gorman high schoolissa Las Vegasissa, mutta muutti pian perheineen Meksikon Rosarita Cityyn ja hieman myöhemmin Kalifornian San Diegoon. Carpenter kävi koulunsa loppuun Chula Vistan koulussa ja valmistui vuonna 1988. Valmistumisensa jälkeen hän suuntasi Eurooppaan, missä hän matkusteli ympäri mannerta. Palattuaan Yhdysvaltoihin hän jatkoi opintojaan collegessa sekä työskenteli aerobic-ohjaajana. Carpenter myös pääsi San Diego Chargersin joukkueen cheerleaderiksi vuonna 1991. Vuotta myöhemmin hän muutti Los Angelesiin.


title: Charisma Carpenter

text: Muutettuaan Los Angelesiin vuonna 1992 Carpenter esiintyi aluksi mainoksissa. Hän myös näytteli useissa teatterinäytelmissä. Vuonna 1994 Carpenter sai pienen roolin televisiosarjasta "Baywatch". Tuottaja Aaron Spelling sattui näkemään Carpenterin Baywatchissa ja kutsui hänet koe-esiintymään uutta televisiosarjaansa "Malibu Shores" varten. Hän sai osan, mutta sarja lopetettiin vain muutaman kuukauden jälkeen.


title: Charisma Carpenter

text: Vuonna 1997 Carpenter koe-esiintyi televisiosarja "Buffy, vampyyrintappajan" nimirooliin. Buffyn osa meni kuitenkin Sarah Michelle Gellarille, mutta Carpenter valittiin häijyn ja ilkeän Cordelia Chasen rooliin. Carpenter epäröi ottaa roolia vastaan, sillä hän pelkäsi leimautuvansa narttumaisiin osiin, mutta agenttinsa kannustamana hyväksyi lopulta tarjouksen. Alun perin Cordelian oli tarkoitus olla lyhytaikainen sivuhenkilö, mutta hahmon suosion takia hänestä tehtiin eräs päähenkilöistä. Carpenter oli mukana sarjassa vuoteen 1999 saakka.


title: Charisma Carpenter

text: Vuonna 1999 "Buffy" sai oman spin-offin kun sivuhenkilö Angelille päätettiin perustaa oma sarja. Carpenterin roolia laajennettiin, ja hän siirtyi uuteen sarjaan hahmonsa Cordelian mukana. Hän näytteli "Angelissa" sarjan neljän ensimmäisen tuotantokauden ajan. Sarjan viidennelle ja viimeiseksi jääneelle tuotantokaudella Carpenteria ei palkattu, ja Cordelia kirjoitettiin ulos sarjasta. Carpenter esiintyi kuitenkin vielä viimeisen kerran "Angelissa" yhdessä sarjan viidennen tuotantokauden jaksossa, minkä jälkeen hänen hahmonsa kuoli.


title: Charisma Carpenter

text: Carpenter on tunnetuimpien sarjojensa lisäksi näytellyt esimerkiksi kolmen jakson verran ystävänsä Holly Marie Combsin televisiosarjassa "Siskoni on noita". Vuosina 2005–2006 hän näytteli Kendall Casablancasia nuortensarjassa "Veronica Mars". Samaan aikaan sarjassa näytteli sattumalta hänen "Buffyn" aikainen työtoverinsa Alyson Hannigan. Hän on myös tehnyt muutamia televisioelokuvia ja esiintynyt pääosassa muun muassa elokuvassa "Voodoo Moon" (2005). Hän on mukana myös vuonna 2010 ensi-iltansa saaneessa elokuvassa "The Expendables".


title: Charisma Carpenter

text: "Malibu Shores" -sarjassa Carpenter näytteli Ashley Green -nimistä nuorta naista.


title: Charisma Carpenter

text: Carpenter meni naimisiin ranskalaisen Damien Hardyn kanssa vuonna 2002. Vuotta myöhemmin hän synnytti ensimmäisen lapsensa, pojan. Carpenter ja Hardy ilmoittivat marraskuussa 2007 eroavansa. Carpenter on urheilullinen ja harrastaa muun muassa ratsastusta, vaellusta ja vuorikiipeilyä. Vuonna 2004 hän poseerasi miestenlehti Playboylle. Carpenter on äitinsä puolelta irlantilaista, skotlantilaista, espanjalaista ja cherokee-sukujuurta. Isänsä puolelta hänellä on ranskalaisia ja saksalaisia juuria.


title: Nikolai Astrup

text:
Nikolai Astrup (s. 30. elokuuta 1880 - k. 21. tammikuuta 1928) oli norjalainen taidemaalari.
Astrup syntyi Bremangerissa, mutta eli lapsuutensa Jølsterissa missä hänen isänsä työnskenteli pappina. Hän opiskeli maalausta ja piirtämistä Oslossa sekä asui jonkin aikaa Pariisissa ja Saksassa kunnes palasi kotikaupunkiinsa. Astrup kuoli keuhkokuumeeseen vuonna 1928.


title: Nikolai Astrup

text:
Maalauksissaan Astrup suosi selkeitä, voimakkaita värejä ja maalasi tavallisesti maisematauluja. Hänen tyyliään pidetään uusromanttisena.
Asiantuntijat pitävät Nikolai Asturupia yhtenä tärkeimmistä norjalaisista 1900-luvun taidemaalaireista ja hänen taulujaan on myyty huutokaupoissa keskimäärin puolen miljoonan dollarin hintaan.


title: Uuno Brander

text: Uuno Edvard Brander (23. heinäkuuta 1870 Kitee – 13. heinäkuuta 1934 Kitee) oli ylijohtaja ja pohjoiskarjalainen tilanomistaja, joka toimi nuorsuomalaisen puolueen sekä edistyspuolueen kansanedustajana ja ministerinä.


title: Uuno Brander

text: Branderin vanhemmat olivat filosofian maisteri Aksel Emil Brander ja Anna Amalia Telén. Brander oli naimisissa kahdesti, Ingeborg Winterin (1873–1902) ja Helena Sofia Karttusen (1876–1961) kanssa. Ingeborgin kanssa hän sai kaksi lasta ja Helenan kanssa kuusi lasta, joihin lukeutuivat muun muassa metsäneuvos Veikko Palosuo (1911–1999) sekä pääsihteeri, rovasti Simo Palosuo (1918–1998).


title: Uuno Brander

text: Brander pääsi ylioppilaaksi 1889 ja suoritti agronomin tutkinnon 1893. Brander toimi maatilan hoitajana ja meijerikoulun opettajana Kiteellä sekä kirjanpitäjänä ja tilanhoitajan apulaisena Köyliönkartanossa 1893–1896. Hän oli Viipurin läänin Uudenkirkon kansanopiston maatalousaineiden opettajana 1896–1898, Maamiehen toimittajana 1899 ja Pohjois-Karjalan maanviljelysseuran sihteerinä ja karjanhoitokonsulenttina 1899–1904.


title: Uuno Brander

text: Brander oli maanviljelyshallituksen ylitarkastaja 1904–1917, maataloushallituksen ylijohtaja 1917–1923 ja "Maataloudellisen rajaseututoiminnan" ylijohtaja 1923–1934. Hän viljeli Kiteellä omistamaansa tilaa vuosina 1896–1934 ja toimi Suomen Punaisen Ristin työttömien kotien avustustoimiston johtajana pula-aikana 1931–1932. Maanviljelysneuvoksen arvonimen hän sai vuonna 1932.


title: Uuno Brander

text: Brander oli nuorsuomalaisen puolueen kansanedustajana 1907–1909 Kuopion läänin itäisestä vaalipiiristä ja 1911–1914 sekä 1917 Mikkelin läänin vaalipiiristä. Hän oli Edistyspuolueen kansanedustajana 1924–1926 Oulun läänin eteläisestä vaalipiiristä ja 1930–1932 Mikkelin läänin vaalipiiristä. Brander toimi maatalousministerinä Ingmanin I hallituksessa 1918–1919 ja apulaismaatalousministerinä Mantereen hallituksessa 1928–1929. Brander oli valitsijamiehenä vuoden 1931 presidentinvaalissa.


title: K.I.N.G.

text: K.I.N.G. on norjalaisen black metal -yhtye Satyriconin vuonna 2006 ilmestynyt CD-single, jonka painosmäärä rajoitettiin 1 000 kappaleeseen. Singleä myytiin vain Norjassa.


title: Kuudennusmiehet (yhtye)

text: Kuudennusmiehet oli 1990-luvulla vaikuttanut eteläpohjalainen kitararock-yhtye. Myöhemmin yhtyeen jäsenet soittivat Lauri Tähkä & Elonkerjuu -yhtyeessä.


title: Scott Waddell

text: Scott Waddell on yhdysvaltalainen taidemaalari.


title: Scott Waddell

text: Waddell aloitti opintonsa Floridan valtionyliopistossa. Sieltä hän jatkoi Florence Academy of Arttiin 2003 ja Douglas Flyntin yksityisoppiin 2004. Lopulta hän päätyi opiskelemaan Water Street Atelieriin Jacob Collinsin ohjaukseen 2004-2006.


title: Hjalmar Granfelt

text: Otto Hjalmar Granfelt (15. marraskuuta 1874 Turku – 25. kesäkuuta 1957 Turku) oli suomalainen professori, joka toimi myös lyhyen aikaa Suomen oikeusministerinä 1920–1921.


title: Hjalmar Granfelt

text: Granfelt toimi Helsingin yliopiston prosessioikeuden dosenttina 1906–1908, yleisen lainopin ja lainopin ensyklopedian apulaisena 1908–1909 sekä prosessioikeuden professorina 1909–1918 ja 1920–1941. Hän toimi ritariston ja aateliston edustajana valtiopäivillä vuosina 1905–1906. Itsenäistymisen jälkeen hän edusti Ruotsalaista kansanpuoluetta ja toimi oikeusministerinä Erichin hallituksessa 1920–1921.


title: Toshikatsu Matsuoka

text: Toshikatsu Matsuoka (25. helmikuuta 1945 – 28. toukokuuta 2007) oli japanilainen poliitikko. Hän oli Japanin maatalousministeri 26. syyskuuta 2006 lähtien.


title: Toshikatsu Matsuoka

text: Matsuoka syntyi maanviljelijäperheeseen vuonna 1945 Kumamoton prefektuurissa, Kyūshūn saarella. Hän opiskeli maataloustiedettä Tottori University -yliopistossa, josta hän valmistui vuonna 1969. Sen jälkeen hän siirtyi töihin Japanin maatalousministeriöön. Matsuoka tuli valituksi parlamenttivaaleissa vuonna 1990, ja liittyi samana vuonna liberaalidemokraattiseen puolueeseen. Vuonna 2006 maan uusi pääministeri Shinzō Abe nimitti Matsuokan maatalousministeriksi.


title: Toshikatsu Matsuoka

text: Matsuokaa syytettiin hänen ministeriaikanaan taloudellisista epäselvyyksistä, muun muassa kulukorvausten vääristelystä, lahjoitusten vastaanottamisesta ja ministeriön tarjouskilpailuiden vääristelystä. Matsuoka teki 28. toukokuuta 2007 itsemurhan hirttäytymällä virka-asunnossaan Tokiossa. Matsuokan oli tarkoitus myöhemmin samana päivänä antaa parlamentin edessä selvitys taloudellisista epäselvyyksistä.


title: Onni Hämäläinen

text: Onni Ferdinand Hämäläinen (3. huhtikuuta 1885 Turku – 17. syyskuuta 1954 Helsinki) oli sotaministerinä Vennolan II hallituksessa 1921. Hän ei edustanut mitään puoluetta, vaan oli ammattiministeri.


title: Onni Hämäläinen

text: Hämäläisen vanhemmat olivat konemestari Johan Hämäläinen ja Eva Karolina Niskanen. Hän pääsi ylioppilaaksi Helsingin reaalilyseosta 1905. Hämäläinen kävi Konstantinovin sotaopiston Venäjällä, hänestä tuli aliluutnantti 1907 ja hänet sirrettiin reserviin 1909. Hän opiskeli sitten Helsingin yliopistossa suorittaen yleisen oikeustutkinnon ja ylemmän hallintotutkinnon 1913. Hämäläinen sai varatuomarin arvon 1922.


title: Onni Hämäläinen

text: Hämäläinen osallistui ensimmäiseen maailmansotaan venäläisessä insinöörirykmentissä. Suomen itsenäistymisen jälkeen hän palveli Suomen armeijassa ja sotaministeriössä eri tehtävissä 1918–1921 ja hänestä tuli everstiluutnantti 1919. Sotaministerinä Hämäläinen oli 1921. Hän oli sittemmin yleisen revisio-oikeuden asessorina 1923–1931 ja valtion revisiolaitoksen osastopäällikkönä 1931–1947. Viimeksi Hämäläinen toimi asianajajana Helsingissä vuodesta 1947 alkaen.


title: Erkki Makkonen

text: Erkki Makkonen (30. heinäkuuta 1882 Pietari – 9. maaliskuuta 1934) oli kauppa- ja teollisuusministerinä Vennolan II hallituksessa 1921–1922. Hän edusti edistyspuoluetta.


title: Izumi Sakai

text: Izumi Sakai (, s. 6. helmikuuta 1967 Kanagawan prefektuuri, Japani – 27. toukokuuta 2007) oli J-pop-laulaja ja Zard-yhtyeen keulahahmo.


title: Izumi Sakai

text: Zard-yhtye aloitti vuonna 1991. Yhtyeessä oli alun perin viisi jäsentä, mutta jo pian Sakai jäi yhtyeen ainoaksi alkuperäiseksi ja pysyväluontoiseksi jäseneksi.


title: Izumi Sakai

text: Sakai kaatui 40-vuotiaana Keiōn yliopiston sairaalan portaikossa ja menehtyi sitä seuranneeseen aivovammaan. Hän oli saamassa hoitoa keuhkoihin levinneeseen kohtusyöpään. Kuolema oli ilmeisesti onnettomuus, eivätkä poliisin tutkimukset ole antaneet aihetta epäillä itsemurhaa.


title: Piru naiseksi

text: Piru naiseksi () on vuonna 2001 ensi-iltansa saanut Dennis Dugan ohjaama yhdysvaltalainen komediaelokuva.


title: Piru naiseksi

text: Elokuva kertoo kolmesta kaveruksesta, Darrenista, J.D:stä ja Waynesta. Yllättäen Darren rakastuu kauniiseen Judithiin, joka ei voi sietää J.D:tä ja Wayneä, eivätkä hekään siedä Judithia. Niinpä Judith kieltää Darrenia tapaamasta enää ystäviään. Kuullessaan että Darren aikoo naida Judithin, J.D:n ja Waynen viimeinen toivo on kidnapata Judith ja estää häät.


title: Carl Dobsky

text: Carl Dobsky (s.1972) on yhdysvaltalainen Texasissa syntynyt taidemaalari. Hänen aiheensa ovat usein jokapäiväisiä moderneja esineitä, figuratiivisia kuvauksia nykypäivän ihmisistä tai kaupunki maisemia. Dobsky opettaa Conceptart.org Atelierissa.


title: Carl Dobsky

text: Dobsky aloitti opintonsa Jim Garrisonin ohjauksessa, jonka jälkeen hän lähti Floridaan Ringling School of Artiin ja vielä New York Academy of Artiin. Näistä kouluissa hän suoritti taiteitten kandidaatin ja maisterin tutkintonsa. Klassista taidetta hän opiskeli Jacob Collinsin ohjauksessa Water Street Atelierissa, New Yorkissa.


title: Carl Dobsky

text: Dobsky toimii myös konseptitaiteen ja muun kaupallisen taiteen parissa. Hän on toiminut Electronic Artsin, Disneyn ja Sonyn ja monien muiden projekteissa.


title: Kummitusjuna (EP)

text: Kummitusjuna on Kotiteollisuuden 13. kesäkuuta 2007 ilmestynyt EP, joka sisältää CD:n lisäksi DVD:n. CD sisältää "Iankaikkinen" -albumiltakin löytyvän nimikappaleen lisäksi kolme ennen julkaisematonta kappaletta. "Kuolemajärvi"-nimistä kappaletta on soitettu yhtyeen konserteissa jo ennen EP:n julkaisua. CD sisältää myös kaksi livekappaletta, jotka on äänitetty Kiteen jäähallissa toukokuussa 2006. EP:tä painettiin vain rajallinen määrä.


title: Kummitusjuna (EP)

text: EP nousi Suomen virallisen singlelistan sijalle 1.


title: Kummitusjuna (EP)

text: Kaikki sanoitukset Jouni Hynynen.


title: Toivo Salmio

text:
Kaarlo Toivo Salmio, vuoteen 1906 "Lindholm" (4. marraskuuta 1882 Jyväskylä – 16. heinäkuuta 1973) oli suomalainen liikemies ja poliitikko.
Hän toimi Risto Rytin II hallituksessa kauppa- ja teollisuusministerinä ja II kansanhuoltoministerinä 1940–1941 sekä jonkin aikaa (1941) kauppa- ja teollisuusministerinä Jukka Rangellin hallituksessa.


title: Toivo Salmio

text: Toivo Salmio syntyi Jyväskylässä ja vietti kaupungissa lapsuutensa. Hänen vanhempansa olivat suutarinliikkeen harjoittaja Kaarlo Lindholm ja Amanda, o.s. Virkanen. Vuonna 1906 Lindholm suomalaisti nimensä ja otti käyttöön sukunimen Salmio. Hän asui vuonna 1906 Kotkassa. Nuoruudessaan Toivo Salmio hankki kauppaopistossa kaupallisen koulutuksen. Hän täydensi opintojaan suorittamalla opintomatkoja vuonna 1908 Saksaan ja Sveitsiin sekä vuonna 1911 Skandinaviaan, Hollantiin ja Belgiaan. Myöhemmin hän vielä täydensi opintojaan vierailemalla liiketoimissa eri maissa.


title: Toivo Salmio

text: Salmion ensimmäinen virkatehtävä oli vuosina 1906–1911 Kotkan työväen osuuskunnan johtajana. Kaupallisen toimen ohella hän oli 1909–1911 myös Kotkan työväen säästöpankin kamreeri. Sen jälkeen hän toimi SOK:n johtajana 1912–1914. Hän oli Elannon johtaja 1915–1928 ja Osuuskunta Tradekan (OTK) johtaja vuosina 1928–1952.


title: Toivo Salmio

text: Sosiaalidemokraatteihin lukeutunut Salmio oli kauppa- ja teollisuusministerinä sekä II kansanhuoltoministerinä Rytin II hallituksessa 1940–1941 ja tammikuusta 1941 heinäkuuhun 1941 kauppa- ja teollisuusministerinä Rangellin hallituksessa. Luovuttuaan valtiollisista tehtävistä hän istui vielä Helsingin kaupunginvaltuustossa 1943–1945.


title: Toivo Salmio

text: Poliittisten vakanssien ohella Toivo Salmiolla oli lukuisia luottamustehtäviä. Hän toimi useissa toimikunnissa, lautakunnissa ja järjestöissä. Hän kuului myös mm. Outokumpu Oy:n hallintoneuvostoon vuodesta 1939 lähtien. Yhtiön hallintoneuvoston puheenjohtaja hän oli vuodesta 1948.


title: Toivo Salmio

text: Toivo Salmion ensimmäinen puoliso vuodesta 1908 oli Elli, o.s. Väätäinen (k. 1943). Pariskunnalla oli neljä lasta: Seppo (s. 1909), Sirkka (s. 1911), Tarja (s. 1917) ja Sakari (s. 1921). Salmion toinen puoliso vuodesta 1945 oli näyttelijä Aune Somersalmi.


title: M.O.D.

text: Method of Destruction (lyhennettynä M.O.D.) on New Yorkista kotoisin oleva crossover thrash yhtye. Yhtyeen perusti Stormtroopers of Death -yhtyeen (S.O.D.) laulaja Billy Milano.


title: That dog.

text: that dog. oli yhdysvaltalainen rock-yhtye. Se toimi 1990-luvulla Los Angelesissa, Kaliforniassa, ja ehti julkaista kolme studioalbumia.


title: Anna Waronker

text: Anna Waronker (s. 10. heinäkuuta 1972, Los Angeles, Kalifornia) on yhdysvaltalainen laulaja-lauluntekijä. Hän toimi 1990-luvulla that dog. -yhtyeen laulaja-kitaristina ja keulahahmona.


title: Anna Waronker

text: Waronkerin vanhemmat ovat tuottaja Lenny Waronker sekä näyttelijä ja muusikko Donna Loren. Hänen veljensä on sessiorumpali Joey Waronker. Waronkerin ensimmäinen sooloalbumi "Anna" julkaistiin vuonna 2002.


title: Anna Waronker

text: Anna Waronker on naimisissa Redd Krossin basistina tunnetuksi tulleen muusikko Steve McDonaldin kanssa.


title: Harri Syrjänen

text: Harri Syrjänen (s. 22. huhtikuuta 1969) on suomalainen kokki. Hän tuli tunnetuksi MTV3-kanavalla 1999–2004 esitetystä "Kokkisota"-ohjelmasta, jonka lisäksi hän teki samalle kanavalle ohjelmaa "Soppamies". Syrjänen nähdään myös Kokkisodan syyskaudella 2017. Vuodesta 2010 hän on ollut yksi vakioesiintyjistä Nelonen-kanavalla esitettävässä "Sokkokokki"-ohjelmassa.


title: Harri Syrjänen

text: Syksyllä 2013 Syrjänen kilpaili "Tanssii tähtien kanssa" -ohjelman 8. tuotantokaudella, mutta joutui keskeyttämään kilpailun juuri ennen finaalilähetystä loukattuaan varpaansa.


title: Harri Syrjänen

text: Syrjäsellä on kolme lasta, vuonna 2009 syntynyt tytär, vuonna 2011 syntynyt poika ja vuonna 2018 syntynyt Aada-niminen tytär, jonka äiti on ääninäyttelijä Pauliina Virta, jonka kanssa Syrjänen asuu avoliitossa. Kaksi ensimmäistä lasta ovat hänen aiemmasta avioliitostaan.


title: Creed

text:
Creed on yhdysvaltalainen Grammyn voittanut rock-yhtye, joka on ottanut vaikutteita niin metallista kun grungestakin. Yhtye on myynyt maailmanlaajuisesti n. 35 miljoonaa albumia. Grungevaikutteidensa takia yhtyettä on verrattu moniin takavuosien grunge-yhtyeisiin, mutta yleisesti yhtyeen genre mielletään enemmän hard rockiksi tai vaihtoehtorockiksi.
Yhtye hajosi vuonna 2004 jäsenten välisiin erimielisyyksiin, mutta palasi yhteen vuonna 2009 alkuperäisellä kokoonpanolla uuden albumin Full Circle muodossa.


title: Creed

text: Yhtyeen tunnetuimmat kappaleet ovat "Higher", "With Arms Wide Open", "My Sacrifice" ja "Overcome".


title: Creed

text: Scott Stapp (laulu) ja Mark Tremonti (kitara, taustalaulu) perustivat yhtyeen 1995, vaikutteinaan mm. yhtyeet Alice in Chains ja Pearl Jam. Myöhemmin tulivat Brian Marshall (basso) ja Scott Phillips (rummut). Yhtye päätyi nimeen Creed, koska yhtyeen basistin Brian Marshallin edellinen yhtye oli Maddox Creed. Kokoonpano oli pian tämän jälkeen valmis ja yhtye sai sopimuksen ja ensimmäinen albumi "My Own Prison" julkaistiin 1997. Yhtyeen ensimmäisen albumin myynti oli positiivinen yllätys kotimaassaan, sillä sen koommin levy-yhtiö kuin yhtye itsekään ei odottanut sen nousevan edes Top 40 -listalle. Yhtye keräsi singlejen avulla mainetta vuosina 1997-1998, joista "My Own Prison" ja "Torn" nousivat hiteiksi kotimaassaan.


title: Creed

text: Varsinainen maine kuitenkin alkoi "Human Clay" (1999) albumin julkaisun jälkeen, jonka singlet "Higher" ja "With Arms Wide Open" nousivat suuriksi hiteiksi ja kummatkin nousivat singlelistojen ykkösiksi USA:ssa, myös kappaleesta "What If" julkaistiin single, joka nousi hitiksi myös nousten ykköseksi ja se julkaistiin "Scream 3" elokuvan soundtrackille, myös viimeinen single "Are You Ready?" nousi ykköseksi. Albumi on saavuttanut kotimaassaan huiman yksitoistakertaisen platinalevyn aseman.


title: Creed

text: "With Arms Wide Open" voitti 2001 Grammyn parhaana rock-kappaleena.


title: Creed

text: Toinen albumi "Weathered" kuitenkaan ei ollut suuri menestys edeltäjälleen sillä ainoastaan albumin debyyttisingle "My Sacrifice" nousi maailmanlaajuiseksi hitiksi. Yhdysvalloissa kappale "One Last Breath" oli myös suuri hitti. Kuitenkin albumi on myynyt erittäin hyvin Yhdysvalloissa kuusinkertaista platinaa.


title: Creed

text:
Yhtye hajosi vuonna 2004, jolloin laulaja Scott Stapp aloitti soolouransa ja yhtyeen muut jäsenet perustivat yhtyeen Alter Bridgen.
Yhtyeen hajoamisen kunniaksi yhtye julkaisi kokoelman "Greatest Hits", joka sisälsi kaikki yhtyeen Yhdysvalloissa julkaistut singlet. Albumista julkaistiin myös erikoisversio, joka sisälsi albumin lisäksi DVD:n, joka sisälsi jokaisen yhtyeen musiikkivideon.


title: Creed

text: Vuonna 2009 yhtye palasi takaisin yhteen ja julkaisivat uuden albumin, joka kantoi nimeä "Full Circle". Rumpali Scott Philips sanoi haastattelussa, että albumi "Full Circle" ei ole yhtyeen viimeinen albumi. Vuonna 2010 Mark Tremonti sanoi haastattelussa, että yhtyeen uusin levy saattaa tulla vuonna 2012. Yhtye ei ole vielä ilmoittanut mitään viidennestä albumista, syynä voi olla muiden bändin jäsenten sivuprojektit.


title: Creed

text: Kaikki yhtyeen musiikkivideot sisältyvät "Greatest Hits" kokoelman rajoitetun painoksen DVD:llä, paitsi "Overcome", "Rain" ja "A Thousand Faces"


title: Eric van de Poele

text: Eric van de Poele (s. 30. syyskuuta 1961 Verviers, Belgia) on belgialainen autourheilija. Hän osallistui 29:een Formula 1 -osakilpailuun saavuttamatta yhtään MM-pistettä.


title: Eric van de Poele

text: Vuonna 1989 van de Poele kilpaili Formula 3000 -sarjassa. Hän voitti Belgian- ja Benelux Formula Ford -mestaruudet ja ehti kilpailla myös muun muassa Britannian Formula 3:ssa sekä Britannian ja Belgian rata-auto-sarjoissa ennen siirtymistään F1:een.


title: Eric van de Poele

text: Van de Poelen F1-ura alkoi Modena-tallissa vuonna 1991. Auto ei ollut iskukykyinen ja kauden saldoksi jäi 15 karsiutumista kilpailusta ja yksi kilpailu, josta tuli yhdeksäs sija, joka jäi van de Poelen F1-uran parhaaksi. Hän oli lähellä sijoittua San Marinon GP:ssä pisteille, mutta hänen autostaan loppui viimeisellä kierroksella polttoaine.


title: Eric van de Poele

text: Van de Poele siirtyi Brabhamille kaudeksi 1992. Tallilla talousongelmia eikä auto sen takia ollut paras mahdollinen. Van de Poele siirtyi kesken kauden Fondmetal-talliin, mutta Fondmetalkin ajautui talousongelmiin ja van de Poele sai lähteä. Parhaaksi tulokseksi jäi Belgian GP:n kymmenes sija.


title: Eric van de Poele

text: Kaudella 1993 van de Poele oli Tyrrellin testikuljettaja eikä ajanut yhtään kilpailua. Kauden jälkeen hän siirtyi kilpailemaan rata-autosarjoihin. Vuosina 1995 ja 1996 hän oli mukana voittamassa Sebringin 12 tunnin ajoa. Hän on ajanut muun muassa DTM:ssä.


title: Adriana Sage

text: Adriana Sage (s. 16. huhtikuuta 1980) on meksikolaissyntyinen aikuisviihdenäyttelijä ja -malli.


title: Adriana Sage

text: Sage kasvoi San Diegossa, Kaliforniassa, ja muutti 18-vuotiaana Riversideen. Hän aloitti uransa stripparina ja ryhtyi pornoelokuvien näyttelijäksi vuonna 1999. Nyt rooleja on ollut kymmenittäin.


title: Adriana Sage

text: Uransa alussa Sage esiintyi lähinnä hardcore-elokuvissa. Myöhemmin hän on keskittynyt pehmeämpiin lesbopornokohtauksiin. Hän asuu nykyisin vakituisesti Chula Vistassa ja jatkaa uraansa, tosin vähemmän aktiivisesti.


title: Adriana Sage

text: Sage nähtiin myös 50 Centin musiikkivideolla "P.I.M.P.".


title: Minna Immonen

text: Minna L. Immonen (s. 23. tammikuuta 1964 Posio) on suomalainen kuvataiteilija, joka tunnetaan erityisesti postikorteistaan. Hän on suunnitellut vuonna 2000 julkaistun ystävänpäivä-postimerkkisarjan sekä kolme vuonna 2009 julkaistua joulupostimerkkiä. Immonen on myös suunnitellut lastenastiastoja Arabialle sekä kuvittanut Anna-Mari Kaskisen ja Sinikka Svärdin kirjoja.


title: Minna Immonen

text: Immonen on opiskellut Lapin taidekoulussa, Limingan taidekoulussa, Kotiteollisuuskoulussa sekä Rovaniemen käsi- ja taideteollisuusoppilaitoksessa. Hänellä on yhdessä puolisonsa Lauri Laukkasen kanssa Oulunsalossa toimiva yritys Minna-Kortti Oy, joka julkaisee Immosen maalausten pohjalta tehtyjä tuotteita.


title: No Code

text: No Code on Pearl Jam -yhtyeen neljäs studioalbumi. Epic Records julkaisi sen 27. elokuuta 1996.


title: Area

text: Matkatoimisto Oy Area oli suomalainen, vuonna 1935 perustettu matkatoimisto. Se oli Finnairin tytäryhtiö. Area ja Suomen Matkatoimisto yhdistyivät 2. joulukuuta 2013, ja uuden yhtiön nimeksi tuli SMT. Uudesta yhtiöstä tuli samalla suurin suomalainen liikematkatoimisto.


title: Area

text: Area oli liikematkustukseen erikoistunut matkatoimisto ja osa GlobalStar-matkatoimistoverkostoa. Sillä oli liikematkakeskukset Helsingissä, Hämeenlinnassa, Tampereella, Turussa ja Oulussa, vapaa-ajan matkatoimisto Tampereella, puhelinpalvelukeskus Helsingissä sekä area.fi-verkkokauppa. Asiakaspalvelu toimi ympäri vuorokauden.


title: Area

text: Arean toimitusjohtaja oli Taru Keronen. Yrityksessä oli noin 130 työntekijää. Vuoden 2011 kokonaismyynti oli 127 miljoonaa euroa. Area oli Suomen ensimmäinen matkatoimisto, jonka koko toiminta oli laatusertifioitu ISO 9001:2000 -laatujärjestelmästandardin mukaisesti.


title: Candyking

text: Candyking AB on ruotsalainen pörssiyhtiö, jonka toimialaa ovat irtomakeiset ja muut välipalatuotteet.


title: Candyking

text: Candyking aloitti toimintansa Ruotsissa nimellä Karamellkungen. Suomessa toiminta aloitettiin nimellä Candyland vuonna 1990. Vuonna 1997 Fazer-konserni osti Karamellkungenin ja Candylandin, jotka se yhdisti yhdeksi yhtiöksi. Vuonna 2008 toiminta myytiin pääomasijoittaja Accent Equitylle.


title: Candyking

text: Ruotsalainen välipalatuotteiden toimittaja Parrots on ollut osa Candykingiä maaliskuusta 2009 alkaen.


title: Candyking

text: Suomessa yrityksellä on tytäryhtiö Candyking Finland Oy.


title: Saksan Grand Prix 2002

text: Saksan Grand Prix 2002 oli Formula 1 -sarjan kauden 12. osakilpailu, joka ajettiin 28. heinäkuuta 2002 Hockenheimringillä Saksan Hockenheimissa.


title: Saksan Grand Prix 2002

text: Kilpailua dominoi koko viikonlopun ajan Michael Schumacher. Alex Yoong ei selviytynyt kilpailuun 107 % säännön takia. GP on jäänyt historiaan Arrowsin viimeisenä osakilpailuna.


title: Gabrielle Fitzpatrick

text:
Gabrielle Fitzpatrick (s. 1. helmikuuta 1967) on australialainen malli ja näyttelijä, joka muistetaan parhaiten roolistaan Montana Halena televisiosarjassa "Lumisen virran mies". Ollessaan aikoinaan Milanossa kuvauksissa mallina Fitzpatrick haki mallinroolia elokuvaan "Via Monte Napoleone" mutta saikin näyttelijänroolin.
Gabrielle Fitzpatrick osallistui myös amerikkalaiseen Star 98.7 Contest -kilpailuun.


title: Dirk Nowitzki

text: Dirk Werner Nowitzki (s. 19. kesäkuuta 1978 Würzburg, Länsi-Saksa) on saksalainen koripalloilija, joka edustaa NBA:ssa pelaavaa Dallas Mavericksia. Hän aloitti syksyllä 2018 jo 20. kautensa Mavericksissa. Nowitzki on pelannut joukkueessa yli 1 400 peliä ja tehnyt yli 31 000 pistettä. Hän on NBA-liigan historian seitsemänneksi eniten pisteitä tehnyt pelaaja.


title: Dirk Nowitzki

text: Nowitzki aloitti koripallon DJK Würzburgissa, josta hän ilmoittautui . Hän oli Milwaukee Bucksin yhdeksäs varaus, mutta Nowitzki myytiin saman tien Mavericksille. Nowitzki ylsi urallaan ensimmäisen kerran NBA-finaaleihin vuonna 2006. Vuotta myöhemmin hänestä tuli ensimmäinen eurooppalainen pelaaja, joka on valittu NBA:n arvokkaimmaksi pelaajaksi. Seuraavan kerran Nowitzki pelasi finaaleissa vuonna 2011, jolloin hän voitti ensimmäisen NBA-mestaruutensa.


title: Dirk Nowitzki

text: Saksan koripallomaajoukkueessa Nowitzki voitti pronssia vuoden 2002 MM-kisoista. Hopeaa Nowitzki voitti vuoden 2005 EM-kisoista. Molemmissa kisoissa hän voitti korikuninkuuden ja hänet valittiin kisojen arvokkaimmaksi pelaajaksi.


title: Dirk Nowitzki

text: Ennen koripallon aloittamista Nowitzki pelasi tennistä, eikä ollut innostunut koripallosta. Hän piti koripalloa naisten lajina, sillä hänen äitinsä ja siskonsa olivat harrastaneet lajia. Nowitzki pelasi myös käsipalloa, mutta lopetti sen ja tenniksen 13-vuotiaana, sillä vastustajat haukkuivat häntä kokonsa takia friikiksi. Tämän jälkeen hänen vanhempansa kysyivät, mitä lajia hän haluaisi pelata. Nowitzkin sanottua, että hän haluaisi tulla koripalloilijaksi, hänen isänsä ei heti hyväksynyt tätä. Nowitzki innostui kuitenkin lajista ja alkoi harjoitella. Nowitzkin otettiin 15-vuotiaana mukaan DJK Würzburgin edustusjoukkueen harjoituksiin. Hän antoikin heti ensimmäisissä harjoituksissa hyvän vaikutelman.


title: Dirk Nowitzki

text: Pian tämän jälkeen entinen maajoukkuepelaaja Holger Geschwindner huomasi Nowitzkin potentiaalin ja alkoi pitää Nowitzkille henkilökohtaisia harjoituksia. Geschwindnerin harjoitusmenetelmät olivat normaalista poikkeavat: harjoituksissa pompittiin muun muassa trampoliinilla ja kovaa voimaharjoittelua vieroksuttiin. Vuoden yksityisharjoittelun jälkeen Geschwindner kysyi Nowitzkilta, halusiko hän pelata maailman parhaita pelaajia vastaan ja harjoitella joka päivä, vai halusiko hän olla kuuluisa pelaaja Saksassa. Nowitzki halusi pelata parhaita vastaan ja kaksikko alkoi pitää yksityisharjoituksia päivittäin.


title: Dirk Nowitzki

text: Nowitzki nostettiin kaudeksi 1994–1995 DJK Würzburgin pelaavaan kokoonpanoon. Seura pelasi tuolloin vielä 2. Basketball-Bundesligassa, ja joukkueen valmentajana toimi Pit Stahl, joka päätti peluuttaa Nowitzkia kaukana korista. Geschwindner olisi halunnut, että Nowitzki olisi siirtynyt korkeammalle sarjatasolle. Geschwindner siirtyi kauden alussa Würzburgin valmentajistoon, jossa hänelle ja Stahlille syntyi erimielisyyksiä pelikäsityksestä. Nowitzkin ensimmäinen kausi joukkueessa kului lähinnä penkillä, sillä hänellä oli vaikeuksia koulussa. Hän olisi halunnut keskittyä ainoastaan koripalloon, mutta Geschwindnerin patistettua häntä lukemaan, hän pääsi luokaltaan läpi. Würzburg sijoittui kauden päätteeksi sarjan kuudenneksi ja joutui viimeisenä joukkueena mukaan sarjakarsintoihin. Samoissa peleissä Nowitzki osoitti Stahlin mukaan taitojaan ensimmäistä kertaa. Würzburg säilytti sarjapaikkansa voitettuaan karsintasarjan.


title: Dirk Nowitzki

text: Kaudelle 1995–1996 joukkue asetti tavoitteekseen nousun Bundesliigaan. Joukkueen ainoaksi ulkomaalaiseksi hankittiin Martti Kuisma. Kauden aikana Nowitzkista tuli tilastollisesti joukkueen toiseksi paras hyökkäyspelaaja Kuisman jälkeen. Kun Nowitzki teki 24 pistettä Dirk Bauermannin valmentamaa Bayer 04 Leverkusenia vastaan, Bauermann nimesi hänet maan suurimmaksi tulevaisuudenlupaukseksi viiteentoista vuoteen. Nowitzkilla oli kova halu kehittyä paremmaksi pelaajaksi. Joukkueella oli viikoittain ainoastaan neljät harjoitukset, mutta tämän lisäksi oli vapaita harjoitteluvuoroja. Näissä harjoituksissa oli paikalla aina kaksi pelaajaa: Kuisma sekä Nowitzki, jotka pelasivat paljon yksi vastaan yksi -pelejä. Würzburg oli runkosarjan jälkeen toisena ja pääsi yrittämään nousua pääsarjaan. Joukkue aloitti karsinnat voitolla USC Heidelbergistä, mutta kärsi tämän jälkeen muutaman tappion. Viimeisessä ja ratkaisevassa ottelussa Würzburg kohtasi BG Ludwigsburgin. Ottelu päättyi Ludwigsburgin 62–86-voittoon. Nowitzki teki ottelussa kahdeksan pistettä. Kesällä Ludwigsburg ilmoitti talousvaikeuksista. Würzburg olisi nostettu pääsarjaan, jos Ludwigsburg ei olisi pystynyt pitämään sarjapaikkaansa. Lopulta Ludwigsburg kuitenkin onnistui parantamaan taloudellista tilannettaan.


title: Dirk Nowitzki

text:
Seuraavalla kaudella joukkueen ykköskorintekijä Kuisma lähti joukkueesta. Myös joukkueeseen hankittu uusi ulkomaalaisvahvistus loukkaantui kauden alussa, minkä takia Würzburg lähti kauteen kokonaan saksalaisella ryhmällä. Joukkueen valmentaja Stahl lähti seurasta, ja Geschwindnerista tuli uusi valmentaja. Samalla Nowitzkin vastuu joukkueessa kasvoi, ja hän olikin koko kauden ajan sarjan viidentoista parhaan pistemiehen joukossa. Würzburg oli runkosarjan jälkeen toisella sijalla ja pääsi taas karsimaan pääsarjapaikasta. Nowitzki oli runkosarjan paras saksalainen pistemies ja koko sarjan seitsemänneksi paras pelaaja 20,6 pisteen keskiarvollaan. Karsintaottelussa BG 74 Göttingeniä vastaan Nowitzki löi kyynärpäällään vastajoukkueen pelaajaa kasvoihin, minkä takia hänet suljettiin ottelusta. Ottelun jälkeen hänelle langetettiin kolmen ottelun mittainen pelikielto tilanteesta. Würzburg ei hyväksynyt päätöstä vaan teki asiasta valituksen, joka hyväksyttiin. Nowitzkin saaminen takaisin joukkueeseen ei kuitenkaan auttanut joukkuetta, sillä Würzburg oli lohkonsa kolmas. Nowitzkin hyvät otteet eivät jääneet ulkomaillakaan huomioitta, sillä FC Barcelona kutsui Nowitzkin harjoitusleirille. Siirtyminen eurooppalaiseen suurseuraan ei tuohon aikaan sopinut Nowitzkille, joten hän palasi Saksaan ja suoritti ylioppilaskirjoitukset loppuun.
Nowitzkin neljännellä kaudella Würzburgissa Geschwindner siirtyi seuran henkilökohtaiseksi tekniikkavalmentajaksi, ja päävalmentajaksi nousi Klaus Perneker. Geschwindnerin ja päävalmentajan välille syntyi jälleen erimielisyyksiä, sillä Geschwindner ei halunnut Nowitzkin puolustavan vastustajien suuria pelaajia. Nowitzkin harjoittelua haittasi myös asepalvelus, joka kesti lähes koko kauden. Syyskuun lopulla 1997 hänet valittiin Niken järjestämälle "Hoop Heroes Tourille". Kahdessa näytösottelussa Saksan alle 22-vuotiaiden maajoukkue pelasi Charles Barkleyn ja Scottie Pippenin tähdittämää joukkuetta vastaan. Otteluissa Nowitzki esiintyi edukseen ja donkkasi kerran jopa yli Barkleyn, joka ihastui Nowitzkin pelityyliin. Myös Würzburgilla meni hyvin sarjassa ja joukkue oli viiden pelikierroksen jälkeen selvässä sarjajohdossa. Nowitzki johti samalla korintekijätilastoa 31 pisteen keskiarvolla. Joulukuussa hän matkusti Geschwindnerin kanssa Yhdysvaltoihin vierailemaan Kalifornian yliopistoon. Nowitzki oli vaikuttunut yliopiston koripallo-ohjelmasta, mutta ei lopulta siirtynyt pelaamaan yliopistokoripalloa. Samalla matkalla hän kävi myös NBA-joukkue Golden State Warriorsin harjoitushallissa. Palattuaan Saksaan Nowitzki jatkoi Würzburgin kanssa Saksan Cupia, jossa joukkue oli päässyt puolivälierään saakka. Sen joukkue kuitenkin hävisi lukemin 89–99 Ratiopharm Ulmille, ja Nowitzki teki ottelussa 23 pistettä. Runkosarjan päätteeksi Würzburg voitti oman sarjansa, josta se pääsi yrittämään uudestaan nousua pääsarjaan. Maaliskuun 1998 lopulla Nowitzki kutsuttiin Nike Hoop Summitiin. Hän teki muun maailman voitto-ottelussa 33 pistettä ja otti 14 levypalloa. Nowitzkin äkkinäisestä lähdöstä kesken pudotuspelien ei pidetty kuitenkaan kotimaassa, koska Nowitzki oli tilastollisesti Würzburgin paras pelaaja. Saksaan palattua Nowitzki johdatti Würzburgin karsintasarjansa ensimmäiseksi, ja joukkue varmisti nousunsa. Sarjavoitto varmistui viimeisessä pelissä USC Freiburgia vastaan Nowitzkin tehtyä 26 pistettä.


title: Dirk Nowitzki

text: Ennen Nowitzkin siirtymistä NBA:han monet eurooppalaisseurat olivat halukkaita saamaan hänet. Muun muassa FC Barcelona sekä tuore Euroliiga-mestari Kinder Bologna halusivat hänet joukkueeseensa. Würzburg toivoi myös hänen jatkoaan joukkueessa. Joka tapauksessa Nowitzki oli päättänyt osallistua vuoden 1998 varaustilaisuuteen. NBA-joukkueista eniten kiinnostusta häntä kohtaan olivat osoittaneet Dallas Mavericks ja Boston Celtics. Nowitzki kävikin Mavericksin harjoitusleirillä, jota johti joukkueen päävalmentaja Don Nelson. Nowitzkin taidot tekivät häneen vaikutuksen, mutta toisaalta Nelson piti Nowitzkia liian pehmeänä pelaajana NBA:han. Varaustilaisuudessa Milwaukee Bucks varasi Nowitzkin yhdeksäntenä pelaajana, ja myöhemmin samana päivänä hänen oikeutensa siirtyivät Mavericksille.


title: Dirk Nowitzki

text: Kesän 1998 aikana NBA:lla ja NBA:n pelaajayhdistyksellä oli riitaa palkkakatosta. Kun asiaa ei oltu saatu sovituksi ennen kauden alkua, päätettiin kauden alkua siirtää. Tämän johdosta Nowitzki aloitti kauden Würzburgissa, joka oli noussut pääsarjaan. Ensimmäisessä ottelussa Nowitzki teki hänelle vaatimattomat seitsemäntoista pistettä ALBA Berliniä vastaan. Tämän jälkeen hän paransi otteitaan ja oli viiden pelikierroksen jälkeen sarjan korintekijätilaston ensimmäisenä. Saksan Cupissa Würzburg pääsi ensimmäistä kertaa seurahistoriassaan neljän parhaan joukkoon voitettuaan yli kolmellakymmenellä pisteellä BBC Bayreuthin. Nowitzki pelasi ottelussa tilastollisesti yhden kauden parhaimmista peleistään tehden 38 pistettä. Tämän jälkeen Nowitzki pelasi joukkueessa vielä viidessä ottelussa, sillä helmikuun alussa NBA lähti taas käyntiin.


title: Dirk Nowitzki

text: Kausi 1998–1999 oli lyhyempi kuin normaalisti, sillä otteluja pelattiin runkosarjassa ainoastaan viisikymmentä. Nowitzkin ensimmäinen NBA-peli oli Seattle SuperSonicsia vastaan. Joukkueessa pelasi myös Detlef Schrempf, jota pidettiin Saksan koripallon siihenastisen historian parhaana pelaajana. Ensimmäinen ottelu ei sujunut Nowitzkilta odotetunlaisesti, sillä hän teki kaksi pistettä. Nowitzki sanoi olleensa koko ottelun ajan tietämätön roolistaan kentällä ja jäi korin alla vahvemman Schrempfin jalkoihin. Ottelun jälkeen Nowitzki kävi yhdessä apuvalmentaja Donnie Nelsonin kanssa ottelun videolta läpi ja analysoi hänen tekemät virheet. Tämä auttoi, sillä seuraavassa pelissä Nowitzki teki kuusitoista pistettä Golden State Warriorsia vastaan. Onnistuminen antoi Nowitzkin mukaan myös lisää itseluottamusta. Nowitzkin ensimmäisen kauden esitykset olivat vaihtelevia. Välillä Nelson antoi enemmän peliaikaa ja välillä piti häntä penkillä. Nowitzki sanoi kuitenkin ymmärtävänsä valmentajan ratkaisut, koska oli nuori ja vielä kokematon. Paikallinen media kuitenkin arvosti Nowitzkin puolustustyöskentelyä. Mavericks oli kauden päätyttyä konferenssinsa yhdestoista eikä näin ollen päässyt pudotuspeleihin. Nowitzkin ensimmäisen kauden saldo oli 8,2 pistettä ja 3,5 levypalloa ottelua kohden.


title: Dirk Nowitzki

text: Ennen kauden 1999–2000 alkua Nowitzki osallistui Mavericksin kanssa erilaisiin kesäturnauksiin, joissa hän oli yleensä joukkueensa paras pistemies. Salt Lake Cityssä pidetyssä Rocky Mountain Revue -turnauksessa hän oli koko turnauksen paras pistemies. Päävalmentaja Don Nelson suunnitteli käyttävänsä Nowitzkia point forwardina, jolloin hänen syöttötaidoistaan olisi enemmän hyötyä. Mavericks aloitti kauden 108–96-voitolla Golden State Warriorsista Nowitzkin tehdessä yhdeksän pistettä. Kauden edetessä Nowitzkin peliaika lisääntyi ja samalla hän alkoi pelata paremmin. Tammikuussa 2000 seuran uudeksi omistajaksi tuli Internet-miljonääri Mark Cuban, joka loi Nowitzkin mukaan seuraan huippuharjoitteluolot. Vaikka Nowitzkin oma peli kulki, joukkueen peli ei toiminut. Ensimmäisistä 32 pelistä Mavericks oli voittanut yhdeksän ja joukkue oli pudotuspelipaikkojen ulkopuolella. Nowitzki oli Michael Finleyn jälkeen joukkueen paras pistemies. Tähdistöviikonloppuna Nowitzki nimettiin , jossa hän oli siihenastisen historian pisin osallistuja. Hän sijoittui kilpailussa lopulta toiseksi oltuaan ensimmäisen kierroksen tarkin heittäjä. Tämän lisäksi Nowitzki nimettiin tulokkaiden tähdistöotteluun, jossa hän teki seitsemäntoista pistettä.


title: Dirk Nowitzki

text: Mavericksin omistaja Mark Cuban panosti seuraavaan kauteen ja halusi tehdä seurasta NBA:n ammattimaisimman. Myös tänä kesänä Nowitzki osallistui eri kesäliigoihin. Long Beachin kesäturnauksessa Nowitzki oli turnauksen kolmanneksi paras pistemies. Sen sijaan Rocky Mountain Revuessa hän oli turnauksen paras korintekijä sekä levypallojen ottaja. NBA:n runkosarjan alkaessa päävalmentaja Nelson ajatteli siirtävänsä Nowitzkin pieneksi laituriksi. Nowitzkin mukaan hänen olisi helpompi pelata isona laitahyökkääjänä, mutta suostuisi kuitenkin pelaamaan pienenäkin laiturina. Kauden aikana Nowitzkin taidot erityisesti levypallopelissä paranivat, mikä yllätti päävalmentaja Nelsonin. Mavericks oli runkosarjan jälkeen divisioonansa keskikastissa ja pääsi pudotuspeleihin. Samanaikaisesti Nelsonille todettiin syöpä, joten valmennusvastuu siirtyi kahdeksi kuukaudeksi apuvalmentaja Del Harrisille sekä Nelsonin pojalle, Donnielle. Pudotuspelit Mavericks aloitti voittaen Utah Jazzin otteluvoitoin 3–2. Nowitzkin parhaat peli olivat kolmas ja neljäs peli, joissa hän teki 33 pistettä. Mavericksin pudotuspeliputki katkesi heti seuraavassa vaiheessa San Antonio Spursiin, joka voitti joukkueiden väliset kohtaamiset voitoin 4–1. Nowitzkin paras peli tilastojen valossa oli ottelusarjan viimeinen ottelu, jossa hän teki 42 pistettä ja otti 18 levypalloa.


title: Dirk Nowitzki

text: Hieman ennen kauden 2001–2002 alkua Nowitzki ja Mavericks tekivät pitkän kuusivuotisen jatkosopimuksen. Päävalmentaja Nelson sekä toimitusjohtaja Cuban halusivat pitää Nowitzkin seurassa, koska tiesivät hänen olevan joukkueen paras korintekijä. Lopulta osapuolet tekivät vuodet 2002–2008 kattavan sopimuksen, jonka kokonaisarvo oli 90 miljoonaa dollaria. Mavericks aloitti kauden kahdella voitolla, mutta kolmannessa ottelussa Nowitzki loukkasi nilkkansa ja joutui olemaan yhden ottelun sivussa. Ensimmäisten pelien jälkeen Nowitzkin pistekeskiarvo oli noussut 23,8 pisteeseen, ja hän oli ensimmäistä kertaa korintekijätilaston kymmenen parhaan joukossa. Nowitzkin epäonneksi hän joutui olemaan marraskuussa sivussa vilustumisen jälkeen. Tämä vaikutti myös hänen peliinsä, ja myöhemmin hän sanoi tehneensä paluun kentille liian aikaisin. Helmikuussa Nowitzki valittiin ensimmäistä kertaa un, jossa hän pelasi Lännen joukkueessa. Nowitzki oli fanien äänestyksessä neljänneksi eniten ääniä kerännyt pelaaja, mutta jäi itse tähdistöottelussa joukkueen muiden tähtien varjoon. Nowitzki teki lopulta kaksitoista pistettä ja antoi kolme syöttöä. Mavericks voitti runkosarjassa 57 peliä ollen divisioonansa toinen ja konferenssinsa neljäs. Pudotuspelien ensimmäisellä kierroksella Mavericks sai vastaansa Minnesota Timberwolvesin. Mavericks voitti otteluparin selvästi otteluvoitoin 3–0, ja Nowitzki teki 33,3 pistettä ottelua kohden. Toisella kierroksella Mavericks kohtasi Sacramento Kingsin. Sacramento pudotti Mavericksin jatkosta otteluvoitoin 4–1.


title: Dirk Nowitzki

text: Kesän 2002 aikana Nowitzkin jalka operoitiin. Ennen kauden alkua joukkue harjoitteli paljon puolustuspelaamista, mikä näkyi myös alkukauden voittoina. Mavericksin kauden aloitus oli NBA-historian parhaita, sillä joukkue voitti neljätoista ottelua putkeen. Tämä jäi yhden voiton päähän NBA:n ennätyksestä. Nowitzkin pistekeskiarvo nousi edellisvuodesta 25,1 pisteeseen, ja hän oli runkosarjan kuudenneksi paras korintekijä. Mavericks oli runkosarjan jälkeen divisioonansa toinen ja sai pudotuspeleissä vastaan Portland Trail Blazersin. Ensimmäisessä pudotuspeliottelussa Mavericks oli tappiolla jo kolmellatoista pisteellä, mutta onnistui lopulta voittamaan ottelun. Tärkeä syy Mavericksin loppukiriin oli Nowitzkin tekemät 46 pistettä, joka oli myös hänen siihenastisen uransa piste-ennätys. Mavericks pääsi otteluparista jatkoon voitettuaan ottelut voitoin 4–3. Seuraavalla kierroksella vastaan tuli Sacramento. Mavericks varmisti jatkopaikkansa vasta viimeisessä pelissä ja eteni konferenssinsa finaaliin, jossa se kohtasi San Antonio Spursin. Kolmannessa osaottelussa Nowitzki väänsi polvensa levypallotilanteessa ja joutui päättämään kautensa. Ilman Nowitzkia Mavericks hävisi ottelut voitoin 4–2.


title: Dirk Nowitzki

text:
Kaudeksi 2003–2004 Mavericks koki myös suuria pelaajamuutoksia. Yksi tärkeimmistä hankinnoista oli tähdistöotteluissakin mukana ollut Antawn Jamison. Joukkueeseen koitettiin myös hakea sentteripelaajaa, mutta kun sopivaa pelaajaa ei saatu, ajatteli päävalmentaja Nelson peluuttavan Nowitzkia sentterinä. Pärjätäkseen korin alla Nowitzki pyrki hankkimaan kesän aikana lisää voimaa. Mavericks aloitti kauden 93–109–tappiolla mestarisuosikki Los Angeles Lakersille. Marraskuun lopussa Nowitzki loukkasi uudestaan nilkkansa ja joutui olemaan sivussa seuraavat viisi peliä. Mavericksin ja Nowitzkin ottelut sujuivat alkukauden aikana vaihtelevasti. Helmikuussa Nowitzki pelasi uransa parhaan ottelun pisteiden valossa, kun hän teki 53 pistettä Houston Rocketsia vastaan. Vaihtelevista otteista huolimatta Mavericks sijoittui divisioonansa kolmanneksi päästen pudotuspeleihin. Pudotuspelien ensimmäisellä kierroksella Mavericks kohtasi Sacramenton. Nowitzkin paras peli tilastollisesti oli joukkueiden ensimmäinen peli, jossa hän teki 32 pistettä. Lopulta Mavericks onnistui voittamaan vain yhden ottelun.
Seuraavan kauden alussa Nowitzkin hyvä ystävä Steve Nash siirtyi vapaana pelaajana Phoenix Sunsiin. Mavericks aloitti kauden voitolla Sacramentosta Nowitzkin tehdessä 33 pistettä. Maaliskuussa joukkueen päävalmentaja, Don Nelson, ilmoitti jättävänsä joukkueen perhesyiden takia. Valmennusvastuun otti apuvalmentaja Avery Johnson. Runkosarjan päätyttyä Mavericks oli divisioonansa toisena San Antonion takana. Pudotuspeleissä Mavericks kohtasi ensimmäisellä kierroksella Houstonin, jonka joukkue voitti voitoin 4–3. Seuraavalla kierroksella Mavericks sai vastaansa Nashin edustaman Phoenixin. Neljän ottelun jälkeen voitot olivat tasan, mutta Phoenixin voitettua kaksi viimeistä peliä Mavericksin kausi oli ohitse. Viimeisessä pelissä Nowitzki heitti kaikki jatkoajan heittonsa ohi ja haukkui kentällä myös joukkuekavereitaan.


title: Dirk Nowitzki

text: Ennen kautta 2005–2006 joukkueen tärkeimpiin pelaajiin kuulunut Michael Finley lähti Mavericksista, jolloin Nowitzkin, Finleyn ja Nashin muodostamasta joukkueen tehokkaimmasta kolmikosta ainoastaan Nowitzki oli jäljellä. Mavericks aloitti kauden 111–108-voitolla Phoenixista Nowitzkin tehtyä 28 pistettä. Helmikuussa Nowitzki valittiin un, jossa hän pääsi aina finaaliin saakka. Finaalissa Nowitzki voitti Gilbert Arenasin ja Ray Allenin. Mavericks pääsi runkosarjan päätteeksi pudotuspeleihin, joiden ensimmäisellä kierroksella se kohtasi Memphis Grizzliesin. Mavericks voitti ottelusarjan suoraan voitoin 4–0 ja pääsi seuraavalle kierrokselle, jossa sillä oli vastassa San Antonio. Kuuden pelatun ottelun jälkeen voitot olivat tasan, mutta viimeisen ottelun Mavericks onnistui voittamaan. Konferenssin finaalissa Mavericks kohtasi Phoenixin. Ottelusarjan parhaan pelin Nowitzki pelasi viidennessä pelissä, jossa teki 50 pistettä. Mavericks eteni voitoin 4–2 NBA:n finaaleihin. Mavericks aloitti loppuottelusarjan kahdella voitolla Miami Heatista. Tämän jälkeen Mavericks hävisi seuraavat ottelut, minkä takia myös Nowitzki turhautui. Sarjan viidennessä pelissä Nowitzki potkaisi pallon katsomoon, mistä hän sai 5 000 dollarin sakot.


title: Dirk Nowitzki

text:
Kesän aikana Nowitzki ja Mavericks tekivät jatkosopimuksen, joka kestäisi vuoteen 2011 saakka. Sopimuksen arvo oli 60 miljoonaa dollaria. Mavericks avasi kauden neljällä perättäisellä tappiolla, mutta tämän jälkeen joukkue voitti kaksitoista ottelua perättäin. Runkosarjan päätyttyä Mavericks oli voittanut 82 pelistä 67, ja se oli koko sarjan eniten voittoja ottanut joukkue. Pudotuspeleissä Mavericks sai vastaansa viimeisenä pudotuspeleihin selvinneen Golden State Warriorsin. Ennakkosuosikkina ottelusarjaan lähtenyt Mavericks hävisi Warriorsille voitoin 4–2. Huonosta pudotuspelimenestyksestä huolimatta Nowitzki valittiin toukokuussa , eli MVP:ksi. Samalla hänestä tuli ensimmäinen eurooppalainen pelaaja, jolle tämä tunnustus on myönnetty.
Kausi 2007–2008 alkoi Nowitzkilta vaatimattomasti hänen tehtyä viisitoista pistettä voittoon päättyneessä ottelussa Cleveland Cavaliersia vastaan. Helmikuussa Milwaukee Bucksia vastaan Nowitzki teki NBA-uransa ensimmäisen tripla-tuplan: 29 pistettä, 10 levypalloa ja 12 syöttöä. Runkosarjan päätyttyä Mavericks oli divisioonansa toiseksi viimeinen, mutta pääsi hyvän voittosuhteensa ansiosta pudotuspeleihin. Vastustajaksi pudotuspeleihin tuli New Orleans Hornets, jolle Mavericks hävisi voitoin 4–1. Paras ottelu Nowitzkilta oli ainoa voittoon päättynyt ottelu, jossa hän teki 32 pistettä ja otti 19 levypalloa. Kauden päätyttyä Mavericksilta joukkueen uudeksi päävalmentajaksi palkattiin Rick Carlisle.


title: Dirk Nowitzki

text: Kauden 2008–2009 Mavericks aloitti huonosti joukkueen voitettua yhdeksästä ensimmäisestä pelistään kaksi. Tämän jälkeen joukkue saavutti voittoja ja Nowitzki lopetti kauden 25 ottelun putkeen, jossa hän teki ottelua kohden vähintään kaksikymmentä pistettä. Vaikka Mavericks oli divisioonansa toiseksi viimeinen, pääsi se hyvän voittoprosenttinsa ansiosta pudotuspeleihin. Pudotuspelien ensimmäisellä kierroksella Mavericks kohtasi San Antonion. Ensimmäistä kertaa sitten vuoden 2006 Mavericks selviytyi ensimmäiseltä pudotuspelikierrokselta jatkoon, kun se kaatoi San Antonion voitoin 4–1. Nowitzkin paras peli oli sarjan viimeinen ottelu, jossa hän teki 31 pistettä. Toisella kierroksella Mavericks kohtasi Denver Nuggetsin. Tällä kertaa Mavericks hävisi ottelusarjan voitoin 4–1. Parhaan pelinsä Nowitzki pelasi ainoassa voittoon päättyneessä ottelussa, jossa hän teki 44 pistettä ja otti 13 levypalloa.


title: Dirk Nowitzki

text: Seuraava kausi lähti Mavericksilta hyvin käyntiin ja joukkue voitti kahdestakymmenestä ensimmäisestä ottelusta neljätoista. Helmikuussa Nowitzki saapui väärinkäsityksen johdosta myöhään harjoituksiin, jonka takia hän halusi aloittaa seuraavan ottelun penkiltä. Tällä eleellä hän halusi osoittaa, että jokainen pelaaja joukkueessa on tärkeä. Nowitzkille pelin aloitus penkiltä oli ensimmäinen kerta yli kymmeneen vuoteen. Runkosarjan päätteeksi Mavericks voitti divisioonansa ja oli koko läntisen konferenssin toiseksi paras joukkue. Pudotuspeleissä joukkue kohtasi San Antonio Spursin. Nowitzkin paras ottelu tilastollisesti oli ensimmäinen voitto-ottelu, jossa hän teki 36 pistettä. Mavericks onnistui voittamaan myös viidennen pelin, mutta hävisi kuudennen pelin, jolloin San Antonio pääsi jatkoon.


title: Dirk Nowitzki

text: Kauden 2010–2011 merkittävin hankinta joukkueelta oli Tyson Chandler. Kauden parhaassa pelissään Nowitzki teki 42 pistettä Detroit Pistonsia vastaan. Hän joutui olemaan kauden aikana sivussa yhdeksästä ottelusta polven loukkaantumisen takia. Hän pelasi runkosarjassa 73 ottelua, joista Mavericks voitti 55. Joukkue aloitti pudotuspelit Portland Trail Blazersia vastaan. Nowitzki teki kaikissa otteluissa yli 20 pistettä ja Mavericks eteni seuraavalle kierrokselle voitoin 4–2. Seuraavaksi joukkue sai vastaansa Los Angeles Lakersin, jonka se voitti suoraan voitoin 4–0. Konferenssin finaaleissa joukkue kohtasi Oklahoma City Thunderin. Ensimmäisessä osaottelussa Nowitzki teki 48 pistettä ja johdatti joukkueensa voittoon. Seuraavista neljästä ottelusta Mavericks voitti kolme, jolloin joukkue eteni NBA-finaaleihin Miamia vastaan. Loppuottelusarjassa Mavericks sai Miamin tähtipelaaja LeBron Jamesin kuriin ja Nowitzki juhli seuran ensimmäistä NBA-mestaruuttaa, kun Dallas voitti Miamin voitoin 4–2. Lisäksi Nowitzki valittiin .


title: Dirk Nowitzki

text: Kauden 2011–2012 aloitus viivästyi työsulun takia ja kausi aloitettiin vasta joulukuussa 2011. Joukkue koki myös suuria pelaajamuutoksia, kun DeShawn Stevenson, JJ Barea, Predrag Stojaković sekä and Tyson Chandler lähtivät seurasta. Tammikuussa 2012 Nowitzki pelasi uransa tuhannennen NBA-ottelun. Lyhennetyllä NBA-kaudella Mavericks voitti 36 ottelua ja hävisi 30, jolloin joukkue eteni pudotuspeleihin. Mavericks kohtasi pudotuspelien ensimmäisellä kierroksella Oklahoman, jolle se hävisi suoraan otteluvoitoin 4–0.


title: Dirk Nowitzki

text: Nowitzkin 2012–2013 kauden alku viivästyi kuudella viikolla, kun hän joutui polvileikkaukseen, pitkän uran ensimmäinen leikkaus. Kauden aikana Nowitzki teki muutaman joukkuetoverinsa kanssa sopimuksen, etteivät ajaisi partojansa, ennen kuin Mavericksin voittoprosentti olisi vähintään 50 prosenttia. Kauden aikana Nowitzki saavutti NBA-historian 17. pelaajana 25 000 pisteen rajan. Hän saavutti sen voitto-ottelussa New Orleans Hornetsia vastaan. Saman ottelun jälkeen Mavericksin voittoprosentti nousi jälleen 50 prosenttiin, ja Nowitzki ajoi yli kaksi kuukautta kasvattamansa partansa. Nowitzkin Mavericks jäi lopulta pudotuspelien ulkopuolelle, mihin päättyi joukkueen 12 vuotta kestänyt pudotuspeliputki.


title: Dirk Nowitzki

text: Nowitzki ei päässyt kaudella 2012–2013 NBA:n tähdistöotteluun, mikä katkaisi hänen 11 peräkkäisen ottelun putkensa. Nowitzki oli kuitenkin mukana tähdistöottelussa jälleen keväällä 2014 ja 2015. Nowitski teki kauden 2015–2016 aikana uransa 28 596:nnen pisteensä ja nousi NBA:n kautta aikojen tilastossa Shaquille O’Nealin ohi kuudenneksi. Hän teki kauden aikana 18,3 pistettä ottelua kohden ja oli joukkueensa paras kyseisessä tilastossa. Kukaan toinen pelaaja ei ole aiemmin 38-vuotiaana ollut joukkueensa paras pistekeskiarvoltaan.


title: Dirk Nowitzki

text: 22. heinäkuuta 2016 Nowitzki teki Mavericksin kanssa kaksivuotisen, arvoltaan 50 miljoonan dollarin jatkosopimuksen.


title: Dirk Nowitzki

text: Nowitzki on ollut mukana myös Saksan nuorisomaajoukkueissa, joita hän edusti ensimmäistä kertaa vuoden 1995 nuorten EM-kisojen karsinnoissa. Karsintojen ensimmäisessä vaiheessa Nowitzki valittiin turnauksen arvokkaimmaksi pelaajaksi. Hän oli myös joukkueensa toiseksi paras pistemies. Saksan joukkue hävisi karsinnoissa ainoastaan yhden ottelun, millä se varmisti paikkansa nuorten vuoden 1996 EM-kisoihin.


title: Dirk Nowitzki

text: Nowitzki on ollut alusta alkaen halukas edustamaan maataan. Hän onkin pelannut maajoukkueen paidassa useita arvoturnauksia. Ensimmäisen kerran Nowitzki edusti Saksaa vuonna 1997, jolloin maalla oli peli Portugalia vastaan. Hänen maajoukkue-uransa jatkui syksyllä 1998, jolloin hän oli mukana EM-karsinnoissa. Maajoukkueeseen hänet oli nostanut takaisin suomalainen Henrik Dettmann, joka toimi joukkueen päävalmentajana. Saksa varmisti paikkansa vuoden 1999 EM-kisoihin, joihin myös Nowitzki osallistui. Hän ei ehtinyt valmistautumaan ensimmäisiin arvokisoihinsa hyvin, sillä hän pääsi vain muutamiin joukkueen yhteisiin harjoituksiin NBA:sta. Saksa sijoittui kisoissa lopulta seitsemänneksi voitettuaan Turkin sijoitusottelussa.


title: Dirk Nowitzki

text: Vuoden 2001 EM-kisat eivät alkaneet Nowitzkin osalta hyvin, sillä ennen avausottelua hän kärsi pahoinvoinnista, eikä voinut aloittaa ottelua. Tavattuaan lääkärin ja oksennettuaan hän palasi kentälle ja johdatti joukkueen avausvoittoon oltuaan joukkueensa paras pistemies. Saksa sijoittui kisoissa lopulta neljänneksi ja varmisti paikkansa MM-kilpailuihin.


title: Dirk Nowitzki

text: Nowitzkin osallistumista vuoden 2002 MM-kilpailuihin vaikeuttivat vakuutusasiat: Saksan koripalloliiton oli löydettävä ja maksettava tarpeeksi suuri takuu Nowitzkista, jotta mahdollinen loukkaantuminen ei aiheuttaisi Mavericksille ylimääräisiä kuluja. Vakuutuksen hinnaksi sovittiin lopulta 200 000 dollaria, josta Nowitzki oli jopa valmis maksamaan osan. Saksa selviytyi välieriin, joissa se hävisi Argentiinalle luvuin 80–86. Pronssiottelussa Saksa voitti Uuden-Seelannin pistein 117–94. Nowitzki oli jälleen pronssiottelussa joukkueensa paras pistemies tehtyään 29 pistettä. Hänet valittiin turnauksen arvokkaimmaksi pelaajaksi.


title: Dirk Nowitzki

text: Vuoden 2005 EM-kisoissa Nowitzki johdatti Saksan alkulohkonsa toiseksi. Saksa selvisi välieriin, jossa se voitti Espanjan lukemin 74–73. Loppuottelussa Saksa hävisi Kreikalle lukemin 78–62. Nowitzki voitti kisojen korikuninkuuden, jonka lisäksi hänet valittiin kisojen arvokkaimmaksi pelaajaksi.


title: Dirk Nowitzki

text: EM-hopean ansiosta Saksa lunasti paikkansa vuoden 2006 MM-kilpailuihin. Menestys kisoissa jäi kuitenkin viimekertaista heikommaksi jääden kahdeksanneksi. Kisojen päätyttyä Nowitzki kuitenkin sanoi, ettei sijoitus ollut huono. Nowitzki oli mukana myös vuoden 2007 EM-kisoissa, joissa Saksa sijoittui viidenneksi. Nowitzki voitti turnauksen korikuninkuuden ja oli toinen levypallotilastoissa. Häntä ei kuitenkaan valittu turnauksen arvokkaimmaksi pelaajaksi, sillä tämän palkinnon sai Andrei Kirilenko.


title: Dirk Nowitzki

text: Saksa joutui karsimaan vuoden 2008 kesäolympialaisiin huonon EM-menestyksen takia. Ratkaisuottelussa viimeisestä olympiapaikasta Nowitzki teki 32 pistettä Puerto Ricoa vastaan. Kisojen avajaisissa Nowitzki toimi Saksan lipunkantajana. Kisoissa Saksa sijoittui kymmenenneksi voitettuaan ainoastaan Angolan. Seuraavan kerran Nowitzki edusti Saksaa arvokisoissa vuoden 2011 EM-kilpailuissa. Maa ei päässyt kisoissa kuitenkaan pudotuspelivaiheeseen asti.


title: Dirk Nowitzki

text: Kesällä 2015 Nowitzki ilmoitti palaavansa maajoukkueeseen neljän vuoden tauon jälkeen vuoden 2015 EM-kilpailuissa, joiden alkulohko pelattiin Saksassa. Hän teki keskimäärin 13,8 pistettä ottelua kohden ja nousi EM-kilpailuiden kaikkien aikojen pistetilastossa toiseksi ohi Nikos Galisin. Saksa ei edennyt kisoissa alkulohkoa pidemmälle.


title: Dirk Nowitzki

text: Nuorena Geschwindner halusi tehdä Nowitzkista heittäjän, koska NBA:ssa ei ollut isoja pelaajia, jotka pystyivät heittämään myös kaukaa. Nowitzki on pelannut urallaan useita pelipaikkoja. Saksassa hänet laitettiin aluksi pelaamaan heittävänä pelaajana, mutta myöhemmin häntä haluttiin peluuttaa myös sisällä, mitä Geschwindner vastusti. NBA:han siirryttyään Nowitzkilla oli aluksi vaikeuksia pelata voimakkaampia vastustajia vastaan. NBA:ssa Nowitzki pelasi pääsääntöisesti isona laitahyökkääjänä, mutta välillä hän pelasi myös sentterinä tai point forwardina.


title: Dirk Nowitzki

text: Geschwindnerin mukaan Nowitzkin heitto on yksi parhaimmista. Hänen mukaansa Nowitzkin heitto on myös teknisesti yksi parhaimpia. Hänet tunnetaan myös kovana levypallopelaajana. Vuonna 2009 yhdysvaltalainen koripallolehti "Slam" valitsi Nowitzkin sen hetken yhdeksänneksi parhaaksi pelaajaksi NBA:ssa.


title: Dirk Nowitzki

text: Nowitzki tunnetaan julkisuudessa nöyränä ja kohteliaana ihmisenä, joka jakaa myös mielellään nimikirjoituksia. Nowitzkin siskon mukaan hän on hyvin itsetietoinen, muttei kuitenkaan ylimielinen.


title: Dirk Nowitzki

text: Nowitzkin isä, Jörg-Werner Nowitzki, on entinen ammattikäsipalloilija, joka oli lähellä nousta Saksan käsipallomaajoukkueeseen. Nowitzkin äiti, Helga Nowitzki, oli sen sijaan koripalloilija. Hän edusti maataan kolmekymmentä kertaa maajoukkuetasolla. Myös Dirk Nowitzkin sisar, Silke, oli koripalloilija. Äitinsä tapaan hän pääsi edustamaan maajoukkuetta, ja lisäksi hän pelasi DJK Würzburgissa. Nowitzki seurusteli vuosina 1992–2002 kotikaupunkinsa naiskoripalloilijan, Sybille Gererin, kanssa. Vaikkeivät he enää seurustele, ovat he pysyneet hyvinä ystävinä. Entisistä pelikavereista Steve Nash on Nowitzkin hyvä ystävä. Myös Holger Geschwindner on läheinen ystävä Nowitzkille. Nowitzki perusti vuonna 2002 omaa nimeänsä kantavan hyväntekeväisyysjärjestön.


title: Dirk Nowitzki

text: Hän on esiintynyt myös useaan otteeseen televisiossa. Nowitzki oli mukana "Unsere Besten" -ohjelmassa, jossa valittiin tärkeimmät saksalaiset kautta aikain. Hänen sijoituksensa oli 64. Vuonna 2005 Nowitzki oli mukana "Punk'd"-sarjassa. Tämän lisäksi hän on esiintynyt useasti "Pardon the Interruption" -urheiluohjelmassa. Nowitzki oli myös mukana "Taikatossut"-elokuvassa.


title: Rahvas

text: Rahvas eli säädyttömät oli väestöryhmä, jonka edustajia Suomessa oli 1800- luvulta 1900-luvun alkuun, jolloin Suomi irtautui Venäjän keisarikunnasta, noin 70 prosenttia koko maan väestöstä. Säädyttömät eivät kuuluneet mihinkään neljästä säädystä, jotka olivat aateli, papisto, porvaristo ja talonpojat. Säädyttömillä ei ollut edustusta Suomen suuriruhtinaskunnan valtiopäivillä.


title: Rahvas

text: Rahvas oli yleisesti käytettynä nimityksenä väestön alaluokalle 1500-luvulta lähtien. Sääty-yhteiskunnan alkaessa murtua 1800-luvulla muutti myös rahvaan määritelmä merkitystä, ja sillä alettiin tarkoittaa ennemmin eräänlaista roskaväkeä.


title: Rahvas

text:
Säädyttömät tulivat toimeen vuokraamalla viljelysmaata, toimimalla työläisinä, palvelijoina kaupungeissa tai palkollisina maaseudulla.
Rahvas oli yleisesti ottaen köyhin kansanryhmä. He olivat niin köyhiä, että joillain heistä ei ollut edes mahdollisuutta elättää perhettä.


title: Rahvas

text: Torpparit olivat maanviljelijöitä, jotka olivat vuokranneet talonpojilta tai aateliskartanoiden omistajilta maata viljeltäväkseen. Torpan kontrahti oli sopimuskirja, joka kirjoitettiin, kun maatalon haltija otti torpparin itselleen töihin. Kumpikin joutui noudattamaan sopimuksessa olevia ehtoja. Vuokraaja oli yleensä aatelinen, rikas porvari tai talonpoika. Torpparit saattoivat saada käyttöönsä polttopuita omistajan metsästä tai uuden asunnon. Sen he joutuivat kuitenkin itse rakentamaan, jos isäntä antoi siihen lupakirjan.


title: Rahvas

text: Mäkitupalaiset, muonamiehet ja loiset kuuluivat maaseudun köyhimpiin ihmisiin. He saivat toimeentulonsa talojen ja tilojen tilapäistöistä. Mäkitupalaiset ja muonamiehet asuivat omissa pienissä mökeissään, mutta loiset olivat niin köyhiä, että joutuivat nukkumaan toisten nurkissa ja välillä kerjäämäänkin. Loisilla ei ollut muuta omaisuutta, kuin itsensä ja se vaateparsi, joka heillä oli päällään. Sen takia heitä Länsi-Suomessa kutsuttiinkin itsellisiksi.


title: Hedelmäpeli

text: Hedelmäpeli on eräs rahapeliautomaattien muoto. Klassisessa hedelmäpelissä yritetään saada kolme samaa kuviota samaan vaakasuoraan linjaan, jolloin kuvioista riippuen voittaa jonkinlaisen summan rahaa. Yleensä linjoja on vain yksi, mutta joissakin versioissa voittolinjoja on useampia.


title: Hedelmäpeli

text: Hedelmäpelit saapuivat Suomeen 1960-luvulla, ja ensimmäiset kolikkopelit löytyivät Linnanmäen huvipuistosta. Suomi oli kuitenkin hieman jäljessä, sillä pelin oli kehittänyt saksalainen Charles Fey asuntonsa kellarissa jo vuonna 1887.


title: Hedelmäpeli

text: Vuosien saatossa on hedelmäpelikoneesta nähty erilaisia versioita ja nykyään myös internetistä löytyy nettikasinoita, joilla on suuri valikoima erilaisia hedelmäpelejä.


title: Hedelmäpeli

text: Hedelmäpelit ovat suhteellisen helppokulkuisia ja kaikkien perusidea on sama, vaikka nykypäivänä peleistä onkin kehitetty erilaisia muotoja ja erikoisia teemapelejä.


title: Hedelmäpeli

text: Pelaaja laittaa rahan koneeseen, painaa nappia tai vetää vipua ja kiekot lähtevät pyörimään ruudulla. Pienen ajan kuluttua ne pysähtyvät itsekseen ja mikäli yhdellä (tai joissakin pelimuodoissa useammalla rivillä) on sama kuvio, pelaaja voittaa.


title: Howard Allen

text: Howard Arthur Allen (s. 10. helmikuuta 1949) on yhdysvaltalainen sarjamurhaaja.


title: Howard Allen

text: Allen teki rikokset lähellä kotiseutuaan Indianapolisissa. Hän on vastuussa kolmen 73–87-vuotiaan henkilön kuolemista. Kimppuun hyökkäämisen ohella hän usein ryösti uhreiltaan omaisuutta.


title: Howard Allen

text: Allenin ensimmäinen uhri oli Opal Cooper (85), jonka hän surmasi elokuussa 1974. Allen sai tuomion taposta ja armahduksen tammikuussa 1985. Hänen muut kuolonuhrinsa olivat Laverne Hale (87) ja Ernestine Griffin (73). Hän syyllistyi myös lukuisiin muihin murtoihin, omaisuusrikoksiin ja pahoinpitelyihin, jotka eivät kuitenkaan johtaneet asianomaisten menehtymiseen.


title: Howard Allen

text: Allen tuomittiin keväällä 1988 88 vuodeksi vankilaan ja 11. kesäkuuta kuolemaan. Hän on afroamerikkalainen.


title: Caroline (Monacon prinsessa)

text: Caroline Louise Marguirite (s. 23. tammikuuta 1957) eli Hannoverin ja Monacon prinsessa Caroline on Monacon ruhtinas Rainier III:n ja ruhtinatar Gracen vanhin tytär. Hän on ollut naimisissa Hannoverin prinssi Ernst Augustin kanssa vuodesta 1999 alkaen. Monacon hallitsijana on hänen veljensä Albert. Lisäksi hänellä on nuorempi sisar prinsessa Stephanie.


title: Caroline (Monacon prinsessa)

text: Isänsä kuoleman (2005) ja veljensä Albertin pojan Jacquesin syntymän (2014) välisen ajan prinsessa Caroline oli ensimmäisenä Monacon kruununperimysjärjestyksessä.


title: Caroline (Monacon prinsessa)

text: Carolinen ensimmäinen aviomies oli ranskalainen Philippe Junot. Avioliitto (1978–1980) oli muutaman vuoden kuluttua ohi, Junotin playboy-maineen vuoksi. Vuonna 1992 katolinen kirkko mitätöi heidän avioliittonsa. Carolinen toinen aviomies oli italialainen Stefano Casiraghi. Avioliitto (1983–1990) kesti Casiraghin kuolemaan asti, jolloin hän kuoli veneonnettomuudessa. Heillä on kolme yhteistä lasta: Andrea (s. 1984), Charlotte (s. 1986) ja Pierre (s. 1987) Casiraghi. Tämän jälkeen Carolinella oli lyhyt suhde ranskalaisen näyttelijä Vincent Lindonin sekä italialaisen Robertino Rossellinin kanssa 1990-luvulla. Kolmannen aviomiehensä prinssi Ernst Augustin kanssa Carolinella on yksi tytär, Hannoverin prinsessa Alexandra (s. 1999).


title: Jesper Aspegren

text: Jesper Aspegren (4. kesäkuuta 1950 Lund) on ruotsalainen televisiojuontaja ja kirjailija.


title: Jesper Aspegren

text: Hän aloitti juontamisen Ruotsin televisiossa Malmössä vuonna 1983 ennen siirtymistään Barnjournalen-nimisen lastenohjelman pariin. Sittemmin hän on esiintynyt sellaisessa suositussa sunnuntaiaamun ohjelmassa kuin Sköna söndag, ruoanlaitto-ohjelma Aspegren mitt i matenissa sekä Antikrundanissa. Toiminta viimeksi mainitussa tv-ohjelmassa sai aikaan sen, että Aspegren sai toimitusjohtajan toimen Crafoordin huutokaupassa.


title: Jesper Aspegren

text: Opiskeluaikoinaan Lundin yliopistossa Aspegren työskenteli muiden muassa toimittajana Helsingkronan osakunnan julkaisemassa lehdessä "Helsingkroniten". Aspegren on kirjoittanut kirjat "Mitt i Maten" (1998), "Antikrundan" (1999), "Mötesplats Bjärehalvön" (1999), "Våra högtider" (2001), "Kockrock" (2004), "Stämningssökaren" (2005), "Medelhavsmaten förlänger livet" (2006), "Med smak av Sydafrika" (2006), "Slott i Skåne" (2007) ja "Basic food" (2008).


title: Candice Night

text: Candice Night (oikealta nimeltään Candice Lauren Isralow, 8. toukokuuta 1971 Hauppauge, Long Island, New York) on yhdysvaltalainen laulaja ja Blackmore's Night -yhtyeen solisti. Hän on seurustellut vuodesta 1989 lähtien Deep Purplen entisen kitaristin Ritchie Blackmoren kanssa. Night toimi aiemmin taustalaulajana Blackmoren vanhassa yhtyeessä Rainbow’ssa. Night ja Blackmore perustivat vuonna 1997 renessanssihenkisen yhtyeen Blackmore's Nightin, jonka nimi sai alkunsa parin sukunimistä – tosin Night on Candicen taiteilijasukunimi. Night on siitä lähtien toiminut yhtyeen solistina. Lisäksi hän kirjoittaa sanoituksia kappaleisiin ja soittaa torvea ja huilua.


title: George Stinney

text: George Stinney (21. lokakuuta 1929 – 16. kesäkuuta 1944) on nuorin Yhdysvalloissa 1900- ja 2000-lukujen aikana teloitettu henkilö.


title: George Stinney

text: Stinney oli afroamerikkalainen. Häntä syytettiin kahden valkoisen tytön, Betty June Binnickerin (11) ja Mary Emma Thamesin (8) surmista Etelä-Carolinassa. Tuomion kerrotaan pohjautuneen hänen omaan kiristettyyn tunnustukseensa. Stinneyn oikeudenkäynti alkoi 24. huhtikuuta 1944. Hänet tuomittiin kuolemaan ja teloitettiin sähkötuolissa 1944. Teloituksen aikana side putosi Stinneyn kasvoilta hänen pienen kokonsa johdosta.


title: George Stinney

text: Tammikuussa 2014 ilmoitettiin, että Stinneyn tapaus saatetaan ottaa uudelleen käsittelyyn. Oikeudenkäynnistä oli löytynyt paljon epäselvyyksiä ja tuomioon on saattanut vaikuttaa ajan rasistinen ilmapiiri. Joulukuussa 2014 tuomari kumosi tuomion kokonaisuudessaan, sillä oikeudenkäynti vuonna 1944 ei hänen arvionsa mukaan ollut reilu, eikä Stinneyn syyllisyyttä voida siksi tietää.


title: Dioptria

text: Dioptria (joskus diopteri, engl. dioptre tai diopter) on optisen taittokyvyn ja optisen järjestemän voimakkuuden yksikkö. Yksikkönä se on metrin käänteisarvo, "1/m", jolle on annettu erityisnimi. Dioptrialla ei ole virallisesti vahvistettua mittayksikkötunnusta, mutta joskus sen tunnuksena käytetään kirjainta d.


title: Dioptria

text:
Linssin taittokyky dioptrioina on sen metreissä mitatun polttovälin käänteisarvo ja diopterilukema (D) on polttovälin (f) käänteisarvo:
Silmälasien linssien voimakkuudet ilmoitetaan dioptrioina. Kun taittovoimakkuus on negatiivinen, kyseessä on hajottava linssi eli kovera linssi. Vastaavasti kun taittovoimakkuus on positiivinen, on kyseessä kupera linssi.


title: Dioptria

text: Ihmisen silmän suurin taittovoimakkuus on +60 dioptriaa. Taittovoimakkuus kuitenkin heikkenee voimakkaasti 40–60 vuoden iässä.


title: Sako

text: Sako Oy, alkujaan vuoteen 1938 asti "Suojeluskuntain Ase- ja Konepaja Oy" ja vuoteen 1985 "Oy Sako Ab", on italialaisen aseyhtiö Berettan omistama tuotemerkki, johon kuuluvia aseita valmistetaan Suomessa Hausjärvellä ja Riihimäellä.


title: Sako

text: Suojeluskuntain Ase- ja Konepaja Oy perustettiin 1921 aiemman, 1919 Helsingissä perustetun "Suojeluskuntain Yliesikunnan Asepaja"n pohjalle ja siirrettiin Riihimäelle. Talvisodan aikana Sakon tehdas haluttiin turvaan pommituksilta. Uudeksi sijoituspaikaksi valittiin Tampereella oleva Kalkunvuori. Syksyllä 1941 aloitettiin uuden tehtaan louhintatyöt. Valmistuneeseen tehtaaseen ehdittiin siirtää vain yksi Riihimäen tehtaan osastoista jatkosodan viimeisenä vuotena. Sodan jälkeen Sako Oy lopetti Kalkunvuoren tehtaan. Jatkosodan jälkeen Sako oli Suomen Punaisen Ristin omistuksessa. Nokia Oy:n edeltäjäyhtiö Suomen Kaapelitehdas Oy osti Sakon vuonna 1962 ja Nokia osti "Tikkakoski Oy:n" vuonna 1974. Nokia yhdisti yhtiöt "Oy Sako-Tikka Ab:ksi" vuonna 1983. Vuonna 1985 Sako-Tikka sulautettiin Nokiaan.


title: Sako

text: Nokian aseteollisuus ja Valmetin Tourulan tehdas (entinen "Valtion Kivääritehdas") yhdistettiin vuonna 1986 Nokian ja Valmetin puoliksi omistamaksi "Sako-Valmet Oy:ksi". Nimi muutettiin takaisin Sako Oy:ksi vuonna 1988. Nokia myi osuutensa Sakosta Valmetille tammikuussa 1999. Valmetin ja Rauman fuusion myötä Sako siirtyi vuonna 1999 Metso-konserniin. Metso puolestaan myi Sakon vuonna 2000 italialaiselle asevalmistajalle Berettalle.


title: Sako

text: Vuonna 2012 Sako teki tuotantoennätyksensä 75 000 asetta. Aseista 95 % menee vientiin, melkein puolet Yhdysvaltoihin ja Kanadaan. Tuotevalikoimaan kuuluu muun muassa Sako- ja Tikka-luodikot sekä omalla nimellä varustetut patruunat. Sako on Pohjois-Amerikassa suurin ei-amerikkalainen metsästysaseiden valmistaja. Vuoden 2013 alussa työntekijöitä oli 225 henkeä.


title: Pervyi kanal

text: Pervyi kanal (, ) on yksi Venäjän kolmesta päätelevisiokanavasta. Vuoden 2010–2011 katsojatilastojen mukaan kanava oli 17,8 %:n osuudella Venäjän katsotuin kanava 18 vuotta täyttäneiden joukossa. Kanavalla on maailmanlaajuisesti yli 200 miljoonaa katselijaa.


title: Pervyi kanal

text: Venäjän valtio omistaa virallisesti 51 prosenttia Pervyi kanalista (1TV). Kanava on perustettu 1995. Sen päämaja sijaitsee Ostankino-keskuksessa, lähellä Ostankino-tornia, Ostankinossa, Moskovassa.


title: Pervyi kanal

text: Muut kaksi Venäjän päätelevisiokanavaa ovat NTV ja Rossija 1.


title: Pervyi kanal

text: Televisiokanavan nimi oli ennen vuotta 2002 ORT (). Venäjän valtio omisti 51 prosenttia kanavasta. Vielä tuolloin vähemmistöosuuden 49 prosenttia omisti Boris Berezovski. Sukellusvene Kurskin onnettomuuden aikana televisiokanava kritisoi Venäjän poliittisen johdon toimia ja presidentti Vladimir Putinia henkilökohtaisesti.


title: Pervyi kanal

text: Vuodesta 2000 alkoi prosessi, jonka seurauksena Berezovski pakotettiin luopumaan televisiokanavan osakkeista vuonna 2001. Oligarkki Roman Abramovitš osti osakekannan Berezovskilta ja Badri Patarkatsišvililta 150 miljoonan US-dollarin hintaan ja maksoi heille lisäksi 14 miljoonaa kaupan menemiseksi läpi. Rekisteriin oli omistajaksi merkitty kaksi tuntematonta offshore-yhtiötä.


title: Pervyi kanal

text: Uusi johto muutti vuonna 2002 kanavan nimeksi Pervyi kanal, suomeksi "Ykköskanava". Samalla kanava lopetti Venäjän poliittisen johdon kritisoimisen.


title: Pervyi kanal

text: Pervyi Kanal järjesti vuoden 2009 Eurovision laulukilpailun.


title: Pythagoraan kolmikko

text: Pythagoraan kolmikko on joukko, joka koostuu kolmesta positiivisesta kokonaisluvusta "a", "b" ja "c" siten, että "a" + "b" = "c". Kolmikko ilmoitetaan yleensä muodossa ("a", "b", "c"), ja yksi tällainen esimerkki on (3, 4, 5). Jos ("a", "b", "c") on Pythagoraan kolmikko, myös ("ka", "kb", "kc") jokaiselle positiiviselle kokonaisluvulle "k" on.


title: Pythagoraan kolmikko

text: Pythagoraan kolmikon nimi juontuu Pythagoraan lauseesta, jonka ratkaisu jokainen Pythagoraan kolmikko on. Kuitenkaan Pythagoraan lauseen kaikki ratkaisut eivät ole Pythagoraan kolmikoita. Esimerkiksi a = b = 1 ja c = √2 on Pythagoraan lauseen yksi ratkaisu, mutta (1, 1, √2) ei ole Pythagoraan kolmikko, koska √2 ei ole kokonaisluku vaan irrationaaliluku.


title: Pythagoraan kolmikko

text: Joukkoa, joka koostuu neljästä positiivisesta kokonaisluvusta "a", "b", "c" ja "d", jotka ratkaisevat yhtälön "a" + "b"+ "c" = "d", kutsutaan Pythagoraan nelikoksi.


title: Pythagoraan kolmikko

text: Ranskalainen matemaatikko Pierre de Fermat väitti vuonna 1637, ettei ole olemassa positiivisista kokonaisluvuista "a", "b" ja "c" koostuvaa kolmikkoa, joka ratkaisisi yhtälön "a" + "b" = "c", missä "n" on kahta suurempi kokonaisluku. Väittämä tunnetaan Fermat'n suurena lauseena, jonka todisti Andrew Wiles vuonna 1995.


title: Pythagoraan kolmikko

text: On olemassa neljän positiivisen kokonaisluvun "a", "b", "c" ja "d" joukkoja, jotka ratkaisevat yhtälön "a" + "b"+ "c" = "d". Pienin tällainen joukko on (3, 4, 5, 6).


title: Nurmio

text: Nurmio on seuraavien henkilöiden sukunimi


title: Peitsamo

text: Peitsamo on seuraavien henkilöiden nimi:


title: Numminen

text: Numminen on seuraavien paikkojen ja henkilöiden nimi:


title: Muotitalo

text: Muotitalo (Fashion House) oli 74-osainen yhdysvaltalainen telenovela. Sarja perustuu kolumbialaiseen telenovelaan ja sen pääosissa olivat naisnäyttelijät Bo Derek ja Morgan Fairchild. Sitä näytettiin kesäsarjana MTV3:llä vuonna 2007. Sarja keskittyy muodin maailmaan.